GHidul SoliCITANTULUI

Condiții de accesare a finanțării

Programul Dezvoltare Durabilă 2021-2027

Axa prioritară 1 -Dezvoltarea infrastructurii de apă și apă uzată și tranziția la o economie circulară, Obiectivul Specific – promovarea accesului la apă și un management sustenabil al sectorului de apă

Apel:

*PDD1.1. proiecte art I OUG 109/2022*

# Contents

[1. Contents 1](#_Toc141442767)

[1. PREAMBUL, ABREVIERI ȘI GLOSAR 5](#_Toc141442768)

[1.1. Preambul 5](#_Toc141442769)

[1.2. Abrevieri 5](#_Toc141442770)

[1.3. Glosar 6](#_Toc141442771)

[2. ELEMENTE DE CONTEXT 8](#_Toc141442772)

[2.1. Informații generale Programul Dezvoltare Durabilă 2021-2027 8](#_Toc141442773)

[2.2. Prioritatea, Fondul, Obiectivul de politică, Obiectivul specific 8](#_Toc141442774)

[2.3. Reglementări europene și naționale, cadru strategic, documente programatice aplicabile 9](#_Toc141442775)

[3. ASPECTE SPECIFICE APELULUI DE PROIECTE 11](#_Toc141442776)

[3.1 Tipul de apel de proiecte 11](#_Toc141442777)

[3.2 Forma de sprijin (grant) 11](#_Toc141442778)

[3.3 Bugetul alocat apelului de proiecte 11](#_Toc141442779)

[Alocare apel de proiecte (mil. euro UE si buget de stat) 12](#_Toc141442780)

[3.4 Rata de cofinanțare 12](#_Toc141442781)

[Regiuni mai putin dezvoltate 12](#_Toc141442782)

[3.5 Zonele geografice vizate de apelul de proiecte 12](#_Toc141442783)

[3.6 Acțiuni sprijinite în cadrul apelului 12](#_Toc141442784)

[3.7 Grupul țintă vizat de apelul de proiecte 14](#_Toc141442785)

[3.8 Indicatori 14](#_Toc141442786)

[3.8.1. Indicatori de realizare 14](#_Toc141442787)

[3.8.2. Indicatori de rezultat 15](#_Toc141442788)

[3.8.3. Indicatori suplimentari specifici Apelului de Proiecte 16](#_Toc141442789)

[3.9. Rezultatele așteptate 16](#_Toc141442790)

[3.10. Operațiune de importanță strategică 17](#_Toc141442791)

[3.11. Investiții teritoriale integrate 17](#_Toc141442792)

[3.12 Dezvoltare locală plasată sub responsabilitatea comunității 17](#_Toc141442793)

[3.13. Aplicarea regulilor privind ajutorul de stat 17](#_Toc141442794)

[3.14 Reguli privind instrumentele financiare 18](#_Toc141442795)

[3.15 Acțiuni interregionale, transfrontaliere și transnaționale 18](#_Toc141442796)

[3.16 Principii orizontale 18](#_Toc141442797)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 19](#_Toc141442798)

[3.18. Caracterul durabil al proiectului 20](#_Toc141442799)

[3.19. Acțiuni menite să garanteze egalitatea de șanse, de gen, incluziunea și nediscriminarea 20](#_Toc141442800)

[3.20. Teme secundare 21](#_Toc141442801)

[3.21. Informarea și vizibilitatea sprijinului din fonduri 21](#_Toc141442802)

[4. INFORMAȚII ADMINISTRATIVE DESPRE APELUL DE PROIECTE 22](#_Toc141442803)

[4.1 Data deschiderii apelului de proiecte 22](#_Toc141442804)

[4.2 Perioada de pregătire a proiectelor 22](#_Toc141442805)

[4.3 Perioada de depunere a proiectelor 22](#_Toc141442806)

[4.3.1. Data și ora pentru începerea depunerii de proiecte 22](#_Toc141442807)

[4.3.2 Data și ora închiderii apelului de proiecte 22](#_Toc141442808)

[4.4. Modalitatea de depunere a proiectelor 22](#_Toc141442809)

[5. CRITERII DE ELIGIBILITATE 23](#_Toc141442810)

[5.1. Eligibilitatea solicitanților și partenerilor 23](#_Toc141442811)

[5.1.1. Cerințe privind elibigilitatea solicitanților și partenerilor 23](#_Toc141442812)

[5.1.2 Categorii de solicitanți eligibili 28](#_Toc141442813)

[Alocare apel de proiecte (mil. euro UE si buget de stat) **Error! Bookmark not defined.**](#_Toc141442814)

[5.1.3 Categorii de parteneri eligibili 28](#_Toc141442815)

[5.1.4 Reguli și cerințe privind parteneriatul 28](#_Toc141442816)

[5.2. Eligibilitatea activităților 29](#_Toc141442817)

[5.2.1 Cerințe generale privind elibigilitatea activităților 29](#_Toc141442818)

[5.2.2 Activități eligibile 30](#_Toc141442819)

[5.2.3. Activitatea de bază 31](#_Toc141442820)

[5.2.4 Activități ne-eligibile 31](#_Toc141442821)

[5.3. Eligibilitatea cheltuielilor 31](#_Toc141442822)

[5.3.1. Baza legală pentru stabilirea eligibilității cheltuielilor 32](#_Toc141442823)

[5.3.2 Categorii și plafoane de cheltuieli eligibile 33](#_Toc141442824)

[5.3.3 Categorii de cheltuieli eligibile și ne-eligibile 33](#_Toc141442825)

[5.3.4 Opțiuni de costuri simplificate. Costuri directe și costuri indirecte 34](#_Toc141442826)

[5.3.5 Opțiuni de costuri simplificate. Costuri unitare/sume forfetare și rate forfetare 34](#_Toc141442827)

[5.3.6 Finanțare nelegată de costuri 34](#_Toc141442828)

[5.4. Valoarea minimă și maximă nerambursabilă a unui proiect 34](#_Toc141442829)

[5.5. Cuantumul cofinanțării acordate 34](#_Toc141442830)

[5.6 Durata proiectului 34](#_Toc141442831)

[5.7 Alte cerințe de eligibilitate a proiectului 34](#_Toc141442832)

[6. INDICATORI DE ETAPĂ 34](#_Toc141442833)

[7. COMPLETAREA CERERILOR DE FINANȚARE 35](#_Toc141442834)

[7.1. Completarea formularului cererii 35](#_Toc141442835)

[7.2 Limba utilizată în completarea cererii de finanțare 36](#_Toc141442836)

[7.3 Metodologia de justificare și detaliere a bugetului cererii de finanțare 36](#_Toc141442837)

[7.4. Anexele și documente obligatorii la depunerea cererii 37](#_Toc141442838)

[7.5 Aspecte administrative privind depunerea cererii de finanțare 39](#_Toc141442839)

[7.6. Anexele și documente obligatorii la momentul semnării actului adițional 39](#_Toc141442840)

[7.7. Renunțarea la cererea de finanțare 41](#_Toc141442841)

[8. PROCESUL DE EVALUARE, SELECȚIE ȘI CONTRACTARE A PROIECTELOR 41](#_Toc141442842)

[8.1 Principalele etape ale procesului de evaluare, selecție și contractare 41](#_Toc141442843)

[8.2. Conformitate administrativă și eligibilitate – DECLARATIE UNICĂ 42](#_Toc141442844)

[8.3 Etapa de evaluare preliminară – dacă este cazul (specific pentru intervențiile FSE+) 42](#_Toc141442845)

[8.4 Evaluarea tehnică și financiară. Criterii de evaluare tehnică și financiară 43](#_Toc141442846)

[8.4.1 Criteriile de evaluare tehnică și financiară: 43](#_Toc141442847)

[8.5. Aplicarea pragului de calitate 43](#_Toc141442848)

[8.6 Aplicarea pragului de excelență 43](#_Toc141442849)

[8.7 Notificarea rezultatului evaluării tehnice și financiare. 44](#_Toc141442850)

[8.8. Contestații 44](#_Toc141442851)

[8.9 Încheierea actului adițional pentru proiectele pentru care se aplica mecanismul de la art. I din OUG 109/2022, cu modificările și completările ulterioare 45](#_Toc141442852)

[8.9.1 Verificarea îndeplinirii condițiilor de eligibilitate 45](#_Toc141442853)

[8.9.2 Decizia de acordare/respingere a finanțării 46](#_Toc141442854)

[8.9.3 Definitivarea planului de monitorizare a proiectului (indicatori de etapă) 46](#_Toc141442855)

[8.9.4. Semnarea actului adițional 47](#_Toc141442856)

[9. ASPECTE PRIVIND CONFLICTUL DE INTERESE 48](#_Toc141442857)

[10. ASPECTE PRIVIND PRELUCRAREA DATELOR CU CARACTER PERSONAL 49](#_Toc141442858)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 50](#_Toc141442859)

[11.1 Rapoartele de progres 50](#_Toc141442860)

[11.2 Vizitele de monitorizare 51](#_Toc141442861)

[11.3 Mecanismul specific indicatorilor de etapă. Planul de monitorizare 53](#_Toc141442862)

[12. ASPECTE PRIVIND MANAGEMENTUL FINANCIAR 54](#_Toc141442863)

[12.1 Mecanismul cererilor de prefinanțare 55](#_Toc141442864)

[12.2 Mecanismul cererilor de plată 56](#_Toc141442865)

[12.3 Mecanismul cererilor de rambursare 56](#_Toc141442866)

[12.4 Graficul cererilor de prefinanțare/plată/rambursare 57](#_Toc141442867)

[12.4.1 Mecanismul acordării ratei forfetare 57](#_Toc141442868)

[12.5 Vizitele la fața locului 57](#_Toc141442869)

[13. MODIFICAREA GHIDULUI SOLICITANTULUI 58](#_Toc141442870)

[13.1. Aspectele care pot face obiectul modificărilor prevederilor ghidului solicitantului 58](#_Toc141442871)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 58](#_Toc141442872)

[14. ANEXE 59](#_Toc141442873)

# PREAMBUL, ABREVIERI ȘI GLOSAR

## 1.1. Preambul

Prezentul ghid a fost elaborat de Autoritatea de Management pentru Programul Dezvoltare Durabilă (PDD) pentru solicitanţii care doresc să obţină finanţare nerambursabilă pentru proiecte de investiţii, în cadrul Axei Prioritare 1 **- Dezvoltarea infrastructurii de apă și apă uzată și tranziția la o economie circulară, Obiectivul** **Specific – promovarea accesului la apă și un management sustenabil al sectorului de apă (Fondul European de Dezvoltare Regională și Fondul de Coeziune) din cadrul programului Dezvoltare Durabilă 2021-2027.**

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul ghid, inclusiv prelungirea termenului de depunere, AM PDD va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document, ce derivă din PDD 2014-2020 și modul său de implementare, vor fi interpretate exclusiv de către Ministerul Investiției și Proiectelor Europene (MIPE), cu respectarea legislației în vigoare, folosind metoda de interpretare sistematică, și aplicarea principiilor privind tratamentul egal și nediscriminarea solicitanților la finanțare. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Se recomandă ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document, precum şi toate prevederile din anexele la acestea şi să vă asigurați că aţi înţeles toate aspectele legate de specificul intervenţiilor finanţate.

Se recomandă ca, până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/ clarificări pentru accesarea fondurilor în cadrul apelurilor de proiecte asociate prezentului ghid.

**Modificările legislative relevante, intervenite pe parcursul procesului de consultare publică până la aprobarea prezentului ghid și/sau corelări cu alte prevederile legale existente vor conduce la actualizarea prevederilor prezentului document.**

## 1.2. Abrevieri

**ANRSC** – Autoritatea Națională de Reglementare pentru Serviciile Comunitare de Utilități Publice

**AM** – Autoritatea de management

**BS -** Bugetul de Stat

**CAE** Conformitate administrativă și eligibilitate

**CE -** Comisia Europeană

**DALI** -Documentaţie de avizare a lucrărilor de intervenţii

**DNSH** - Principiul de „a nu prejudicia în mod semnificativ”

**ETF -** Evaluarea tehnică și financiară

**FEDR-** Fondul European pentru Dezvoltare Regională

**FC**- Fondul de coeziune

**HG** -Hotărâre de Guvern

**MIPE** Ministerul Investițiilor și Proiectelor Europene

**MySMIS** - Sistem unic de management a informaţiei  
**NUTS-** Nomenclatorul Unităților Statistice Teritoriale

**OUG** Ordonanță de urgență a Guvernului

**OP -** Obiectiv de Politică

**OR**- Operator regional de apă

**OS** - Obiectiv specific

**POIM** -Programul Operațional Infrastructură Mare 2014-2020

**POSM** – programul Operațional Sectorial Mediu 2007-2013

**PT** - Proiect tehnic

**SF***-* Studiu de fezabilitate

**TFUE** - Tratatul de Funcționare a UE

## 1.3. Glosar

În sensul prezentului ghid, următorii termeni se folosesc cu următoarele înțelesuri:

**Caracterul durabil al operațiunilor** este definit în conformitate cu art. 65 din Regulamentul UE 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie să:

1. înceteze activitatea productivă sau să o transfere în afara regiunii de nivel NUTS 2 în care a primit sprijin;
2. să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. să efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În cadrul prezentului apel, perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare sau în termenul prevăzut de normele privind ajutorul de stat.

**Cererea de finanțare -** Conform nr. OUG 23/2023 reprezintă un document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele aferente politicii de coeziune, pentru perioada de programare 2021—2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în prezentul ghid;

**Cofinanțare publică** - orice contribuție din fonduri publice naționale destinată finanțării cheltuielilor eligibile necesare implementării proiectului în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Cheltuieli eligibile** - cheltuielile efectuate de beneficiar pentru implementarea proiectelor finanțate în cadrul programelor operaționale, conform prevederilor art. 63 alin. (1) din Regulamentul (UE) 2021/1.060, precum și în conformitate cu în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Contractul de finanțare** este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

**Declarația unică a solicitantului -** Conform nr. OUG 23/2023 reprezintă este o declarație pe propria răspundere, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

**Indicatori de etapă** — Conform nr. OUG 23/2023 reprezintă reperele cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare;

**Indicator de realizare** – În conformitate cu prevederile Regulamentului 1060/2021, cu modificările și completările ulterioare, înseamnă un indicator de măsurare a rezultatelor specifice ale intervenției;

**Indicator de rezultat** - În conformitate cu prevederile Regulamentului 1060/2021, cu modificările și completările ulterioare, înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;

**Operator regional al serviciului de alimentare cu apă și de canalizare** - operatorul regional definit conform art. 2 lit. [h) din Legea nr. 51/2006](https://legislatie.just.ro/Public/DetaliiDocumentAfis/201292" \l "A64122866), republicată, cu completările ulterioare, care are dreptul exclusiv de a furniza/presta serviciul în aria de operare stabilită prin contractul de delegare a gestiunii serviciului;;

(beneficiarii eligibili în cadrul apelurilor de proiecte lansate conform prevederilor prezentului ghid sunt definiti la cap. 4 și trebuie să îndeplinească condițiile de eligibilitate asociate).

**Plan de monitorizare a proiectului** — Conform nr. OUG 23/2023 reprezintă planul inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management/organismele intermediare, după caz;

**Prag de calitate** — Conform nr. OUG 23/2023 reprezintă pragul minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare și în cazul prezentului ghid este de minimum 50% din punctajul maxim care poate fi acordat conform grilei specifice de evaluare.

**Rată forfetară** – În cazul PDD, **rata forfetară aplicabilă pentru proiectele de apă este de maxim 6% și reprezintă procentul de cofinantare a solicitantului la cheltuielile eligibile.** De asemenea, sunt aplicabile prevederile OUG 133/2021, art. 27.

# ELEMENTE DE CONTEXT

## 2.1. Informații generale Programul Dezvoltare Durabilă 2021-2027

Programul Dezvoltare Durabilă 2021-2027 este un program multifond, cofinanțat atât din FEDR cât și din FC, fiind aprobat de Comisia Europeană prin decizia nr. C(2022) 8703/24.11.2022 implementat de Ministerul investițiilor și Proiectelor Europene prin Autoritatea de management Dezvoltare Durabilă. PDD poate fi consultat [aici](https://mfe.gov.ro/wp-content/uploads/2022/11/ccd9ae994ca747e93c52ec9c97fc4c39.pdf).

PDD dispune de o alocare totală de 5,25 mld. euro (UE și BS) din care aproximativ 4,04 mld. euro fiind cofinanțarea din partea UE (FEDR și FC), iar diferența de 1,21 mld. euro reprezentând contribuția națională. Alocarea anterior menționate este distribuită astfel în cadrul axelor prioritare:

|  |  |  |  |
| --- | --- | --- | --- |
| Prioritatea | Alocare UE  (mil. euro) | Cofinanațre națională (mil. euro) | Total (mil. euro) |
| Prioritatea 1. Dezvoltarea infrastructurii de apă și apă uzată și tranziția la o economie circulară | 2.585, 11 mil. euro (FEDR+FC) | 832.66 mil. euro | 3.417,77mil. euro |
| Prioritatea 2. Protecţia mediului prin conservarea biodiversităţii, asigurarea calităţii aerului şi remediere a siturilor contaminate | 170 mil. euro (FEDR) | 30 mil. euro | 200 mil. euro |
| Prioritatea 3. Promovarea adaptării la schimbările climatice şi managementul riscurilor | 440,19 mil. euro (FEDR) | 77,68 mil. euro | 517,87 mil.euro |
| Prioritatea 4. Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră | 848,76 mil. euro (FEDR+FC) | 269,77 mil. euro | 1.118,53 mil. euro |

## 2.2. Prioritatea, Fondul, Obiectivul de politică, Obiectivul specific

Prezentul ghid se aplică pentru liniile de finanțare aferente proiectelor noi finanțate în cadrul Priorității 1. Dezvoltarea infrastructurii de apă și apă uzată și tranziția la o economie circulară a PDD 2021-2027. Nevoia de investiţii are ca obiectiv principal conformarea cu:

* **Directiva nr. 98/83/CE privind calitatea apei destinate consumului uman (DAP)**
* **Directiva 2020/2184 privind apa potabilă**
* **Directiva nr. 91/271/CEE privind colectarea şi epurarea apelor uzate urbane (DEAUU)**

De asemenea, se are în vedere inclusiv conservarea resurselor de apă prin îmbunătățirea soluțiilor de tratare, reducerea pierderilor tehnologice legate de procesul de tratare și reducerea pierderilor de pe rețelele de transport și distribuție prin optimizarea acestora, conectarea populaţiei la sisteme de alimentare cu apă conforme, precum şi asigurarea de sisteme de colectare şi epurare a apelor uzate din aglomerările cu mai mult de 2.000 l.e, prioritate având aglomerările cu populația echivalentă mai mare de 10.000 l.e.

Investițiile propuse trebuie să se încadreze în următoarele obiective de politică, obiective specifice și domeniu de aplicare a fondurilor mai jos menționate:

|  |  |  |
| --- | --- | --- |
| Prioritatea 1. Dezvoltarea infrastructurii de apă și apă uzată și tranziția la o economie circulară a PDD 2021-2027 | | |
| Obiectivul de politică | **OP 2.** - O Europă mai ecologică, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie nepoluantă și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile |
| Obiectivul specific | **OS 2.5** - Promovarea accesului la apă și o gospodărire sustenabilă a apelor |
| Fondurile asociate | Fondul European de Dezvoltare Regional (FEDR) și Fondul de Coeziune (FC) |

## 2.3. Reglementări europene și naționale, cadru strategic, documente programatice aplicabile

**Reglementări europene:**

* Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Comunicarea Comisiei C(2021) 373/1 16 septembrie 2021. Orientări tehnice referitoare la imunizarea infrastructurii la schimbările climatice în perioada - vezi [aici](https://eur-lex.europa.eu/legal-content/RO/TXT/HTML/?uri=OJ:C:2021:373:FULL&from=EN);
* Comunicarea Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență- vezi [aici](https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN);

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* [Directiva 2000/60/CE - cadrul de politică comunitară în domeniul apei](https://eur-lex.europa.eu/legal-content/RO/AUTO/?uri=celex:32000L0060), cu modificarile si completarile ulterioare
* Directiva (UE) 2020/2184 privind calitatea apei destinate consumului uman (reformare)
* Directiva (UE) 2006/118/CE privind protectia apelor subterane impotriva poluarii si a deteriorarii
* Directiva (UE) 91/271/CEE privind tratarea apelor urbane reziduale
* Directiva (UE) nr. 98/83/CE privind calitatea apei destinate consumului uman
* Directiva (UE) 2008/105/CE privind standardele de calitate a mediului în domeniul apei, de modificare și de abrogare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE ale Consiliului și de modificare a Directivei 2000/60/CE

**Reglementări naționale:**

* OUG nr. 109/2022 privind unele măsuri pentru proiectele de infrastructură de apă și apă uzată finanțate din fonduri europene și pentru modificarea unor acte normative, cu modificările și completările ulterioare;
* OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027
* OUG nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă ;
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;
* Ordinul MIPE nr . 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Legea nr. 107/1996 legea apelor, cu modificările și completările ulterioare
* [Legea nr. 241/2006 privind serviciul public de alimentare cu apă și de canalizare](https://acilfov.ro/wp-content/uploads/2019/05/legea-serviciului-de-alimentare-cu-apa-si-de-canalizare-nr-241-2006-1.pdf)
* [Legea nr. 51/2006 privind serviciile comunitare de utilități publice](https://acilfov.ro/wp-content/uploads/2019/05/legea-serviciilor-comunitare-de-utilitati-publice-nr-51-2006.pdf)
* ANRSC - [Regulamentul cadru al serviciului de alimentare cu apa și de canalizare din 20.03.2007](https://acilfov.ro/wp-content/uploads/2019/05/regulamentul-cadru-al-serviciului-de-alimentare-cu-apa-si-de-canalizare-din-20032007.pdf)
* [Ordin ANRSC 90/2007 privind contractul cadru de furnizare pentru prestarea serviciului de apa si canalizare](https://acilfov.ro/wp-content/uploads/2019/03/ORDIN-90-2007-ANRSC.pdf)
* Ordonanța de urgență a Guvernului 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene
* HG nr. 677/2017 privind aprobarea Metodologiei de analiză cost-beneficiu pentru investiţiile în infrastructura de apă.
* Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

**Documente programatice (Programe, Strategii, Planuri):**

* Strategia UE pentru Regiunea Dunării
* Master Planurile Judeţene reactualizate pentru apă,
* Planurile de Management ale Bazinelor Hidrografice (PMBH)
* Planul Național de Investiții (documente în curs de elaborare).

# ASPECTE SPECIFICE APELULUI DE PROIECTE

Apelul de proiecte prevăzut de prezentul ghid va fi lansat în sistemul informatic MySMIS2021/SMIS2021+ (dupa caz se va folosi sistemul informatic MySMIS2014)

În situația in care sistemul informatic MySMIS2021 nu este finalizat , apelurile de proiecte se vor lansa utilizând sistemul informatic MySMIS2014/SMIS 2014+, cu obligația ca, împreună cu beneficiarii, să se transpună și să se încărce informațiile și documentele referitoare la respectivele proiecte și în sistemul MySMIS2021/SMIS2021+, după operaționalizarea acestuia.

## Tipul de apel de proiecte

Prin prezentul ghid se lansează un apel necompetitiv pentru finanțarea proiectelor pentru care a fost aplicabil mecanismul de finanțare descris la art. I din OUG 109/2022- se va lansa un apel necompetitiv, pentru regiunile mai puțin dezvoltate, adresat solicitanților identificați în **anexa 1 la prezentul ghid**.

În baza art. I din OUG 109/2022, au fost încheiate contracte de finanțare pentru proiectele de infrastructură de apă și apă uzată, evaluate pentru conformitate administrativă și evaluare tehnico-economică, după regulile specifice POIM 2014-2020.

Proiectele contractate în baza art. I din OUG 109/2022, vor fi depuse în cadrul apelului de proiecte lansat prin prezentul ghid, pentru a fi reevaluate potrivit regulilor de eligibilitate PDD, cu respectarea art. 73 din Regulamentul (UE) 2021/1.060, urmând ca pentru cele eligibile să se încheie acte adiționale la contractele de finanțare pentru conformarea acestora cu condițiile de finanțare aferente PDD 2021-2027.

Ulterior documentația proiectului va fi transmisă în vederea verificării de către JASPERS, după verificare urmând a fi încheiat un nou act adițional, dacă este cazul.

În procesul de reevaluare a proiectelor aprobate în baza art. I din OUG 109/2022 se vor avea în vedere condițiile în implementare cu care au fost aprobate aceste proiecte, iar cel mai tarziu, după finalizarea verificării realizate de către Jaspers, vor fi îndeplinite/soluționate condițiile respective .

## Forma de sprijin (grant)

Codul asociat acestui tip de sprijin este **01 – Grant** și se va avea în vedere la completarea secțiunii specifice din cererea de finanțare.

## Bugetul alocat apelului de proiecte

Bugetul alocat apelului de proiecte este:

|  |  |  |  |
| --- | --- | --- | --- |
| Tipul de proiecte | Buget UE apel (euro) | Buget total apel (euro) | Alocare apel de proiecte (UE si buget de stat) utilizând supracontractare (euro) |
| Apel de proiecte pentru finanțarea proiectelor pentru care a fost aplicabil mecanismul de finanțare descris la art. I din OUG 109/2022 | 741,286,792 | 931,709,627 | 938,930,000 Euro |

Nu există o alocare dedicată ITI în cadrul PDD 2021-2027.

## Rata de cofinanțare

Sursele de finanțare se asigură după cum urmează:

|  |  |
| --- | --- |
| Tipul de actiune | Regiuni mai putin dezvoltate |
| 1. Proiecte regionale de apă şi apă uzată | 85% FEDR, 13% buget de stat și 2% contribuția autorităților locale din finanțarea nerambursabilă solicitată |

**Atenție!**

Procentele de mai sus, cu privire la cofinanțarea din bugetul de stat și FEDR sunt aplicate la finanțarea nerambursabilă solicitată (grant), care reprezintă 94% din cuantumul cheltuielilor eligibile aferente proiectului. Diferența de 6% din valoarea eligibilă este suportată de operatorul regional .

## Zonele geografice vizate de apelul de proiecte

***În cadrul apelului de proiecte,*** lansat prin prezentul ghid sunt avute în vedere regiunile mai puțin dezvoltate

## Acțiuni sprijinite în cadrul apelului

În cadrul prezentului ghid sunt sprijinite acțiunile prevăzute de axa prioritară 1 - Dezvoltarea infrastructurii de apă și apă uzată și tranziția la o economie circulară din cadrul Programului Dezvoltare Durabilă 2021-202 cu privire la infrastructura de apă și apă uzată insuficientă și inadecvată în raport cu cerințele de conformare cu directivele privind calitatea apei potabile și epurarea apelor uzate urbane (Directiva (UE) 91/271/CEE privind tratarea apelor urbane reziduale, Directiva (UE) nr. 98/83/CE privind calitatea apei destinate consumului uman, ambele cu modificările și completările ulterioare) și Directiva 2020/2184 privind apa potabilă.

Investițiile PDD în sectorul apei și apei uzate vor viza îndeplinirea obligaţiilor din Tratatul de Aderare, în regiunile mai puțin dezvoltate, privind DAP şi DEAUU, pentru care România are perioade de tranziţie pentru conformare. Acestea vor fi realizate în baza Master Planurilor Judeţene reactualizate\* și reflectate în cadrul Planului Național de Investiții.

\*In cazul în care soluția tehnică din studiu de fezabilitate (SF) va fi diferită de Master Plan, aceste modificări vor fi menționate în cadrul documentației tehnico-econmice, faza studiu de fezabilitate.

***Acțiunile sprijinite prin prezentul ghid sunt***:

* Construirea, reabilitarea și extinderea sistemelor de apă potabilă noi/existente - captare și aducțiune, stații de tratare, măsuri legate de eficiență, rețele de transport și distribuție a apei destinate consumului uman în așezări care au cel puțin 50 locuitori/ sau distribuție de cel puțin 1000 m3 apă/zi,
* Construirea, reabilitarea și extinderea rețelelor de canalizare noi/existente şi construirea/reabilitarea/modernizare a stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e. (prioritate având aglomerările peste 10.000 l.e.), inclusiv soluții pentru un management adecvat pentru tratarea nămolurilor rezultat în cadrul procesului de epurare a apelor uzate;
* Măsuri necesare pentru eficientizarea proiectelor și sustenabilitatea investițiilor (automatizări, SCADA, GIS, contorizări, etc.);
* Operaţiuni pentru scăderea consumului de energie și a emisiilor de gaze cu efect de seră la nivelul OR. Având în vedere trendul referitor la creșterea prețurilor la energie se vor finanța investiții pentru scăderea consumului de energie și a emisiilor de gaze cu efect de seră la nivelul ariei de operare, precum și orice alte măsuri ce vor viza eficientizarea costurilor de operare. Dintre acestea pot fi considerate următoarele: montarea de panouri fotovoltaice, SCADA, reabilitări, contoare cu citire la distanță etc.

Cu privire la acțiunile aferente investițiilor integrate de dezvoltare a sistemelor de apă și apă uzată atragem atenția asupra următoarelor aspecte:

• Referitor la asigurarea calității apei și extinderea sistemelor de alimentare cu apă (în contextul proiectelor integrate regionale de apă și apă uzată) se vor avea în vedere următoarele:

- reducerea disparităților legate de conectare a populației comparativ cu media europeană și pentru a asigura accesul la apă.

- reducerea pierderilor de apă,

- conformarea cu prevederile noii DAP care instituie monitorizarea unor parametri suplimentari a calității apei.

- sistemul construit de alimentare cu apă să aibă un consum mediu de energie <= 0,5 kWh sau un indice de pierderi în infrastructură (ILI) <= 1,5, activitatea de renovare să scadă consumul mediu de energie cu peste 20 % sau să reducă pierderile cu peste 20 %, respectiv în cazul apelor uzate dwacă obiectivul măsurii este ca întregul sistem de epurare a apelor uzate construit să aibă un consum net de energie egal cu zero sau ca reînnoirea sistemului de epurare a apelor uzate să ducă la o scădere a consumului mediu de energie cu cel puțin 10 % (numai prin măsuri de eficiență energetică și nu prin modificări substanțiale sau modificări ale sarcinii).

* **Pentru colectarea şi epurarea apelor uzate urbane sunt eligibile** aglomerările cu peste 2000 l.e. și, în situații excepționale, aglomerările sub 2.000 l.e., dacă acestea sunt motivate din punct de vedere a afectării calității sursei de apă/emisarului, acordându-se prioritate finalizării investițiilor în aglomerările peste 10.000 l.e. Având în vedere că pentru România a fost lansată deja o procedură de infringement în Cauza 2018/2019 pentru aglomerările cu peste 10 000 l.e. De asemenea, proiectele vor avea ca obiectiv inclusiv asigurarea facilităților de management al nămolului rezultat de la stațiile de epurare.

## Grupul țintă vizat de apelul de proiecte

Grupul țintă principal pentru toate apelurile de proiecte lansate prin prezentul ghid este reprezentat de:

* populaţia urbană şi rurală a României
* operatorii regionali.

## Indicatori

### 3.8.1. Indicatori de realizare

|  |  |  |  |
| --- | --- | --- | --- |
| ID | Indicatori de realizare | Unitate de măsură | Descriere indicator |
| RCO 30 | Lungimea conductelor noi sau optimizate pentru sistemele de distribuție din rețeaua publică de alimentare cu apă | km | Lungimea conductelor noi sau modernizate pentru distribuția apei publice furnizate. Optimizarea se referă la îmbunătățiri semnificative care vizează o creștere mai mare a calității apei și/sau reducerea pierderilor de apă. Conductele de apă trebuie fie complet realizate fizic, conectate la rețea pentru a fi luate în considerare pentru tințele estimate ale indicatorului.  Optimizarea/modernizarea poate să includă și reabilitarea reteței cu mențiunea că lucrările trebuie să fie semnificative, iar parametrii tehnici ai rețelei trebuie optimizați.  Întreținerea și reparațiile nu intră în definiția prezentului indicator (activitățile recurente de întretinere, reparații de moment). |
| RCO 31 | Lungimea conductelor noi sau optimizate pentru rețeaua publică de colectare a apelor uzate | km | Lungimea conductelor noi sau modernizate pentru rețeaua publică de colectare a apelor uzate. Optimizarea se referă la îmbunătățiri semnificative care vizează eliminarea scurgerilor etc.  Conductele de apă uzată trebuie fie complet realizate fizic, conectate la rețea pentru a fi luate în considerare pentru tințele estimate ale indicatorului.  Conductele de apă uzată trebuie fie complet realizate fizic, conectate la rețea pentru a fi luate în considerare pentru tințele estimate ale indicatorului. Indicatorul acoperă de asemenea rețelele de colectare a apelor uzate legate de gestionarea apelor ca urmare a furtunilor. Astfel, conform Directivei 91/271/CEE conceperea, construirea și întreținerea sistemelor de colectare se întreprind pe baza celor mai avansate cunoștințe tehnice, fără a atrage costuri excesive, în special în ceea ce privește:  — volumul și caracteristicile apelor urbane reziduale;  — prevenirea scurgerilor;  — limitarea poluării apelor receptoare care rezultă din supraîncărcarea cu apă ca urmare a furtunilor.  Optimizarea/modernizarea poate să includă și reabilitarea reteței cu mențiunea că lucrările trebuie să fie semnificative iar parametrii tehnici ai rețelei trebuie optimizați.  Întreținerea și reparațiile nu intră în definiția prezentului indicator(activitățile recurente de întretinere, reparații de moment). |
| RCO 32 | Capacități noi sau optimizate pentru tratarea apelor uzate | populație echivalentă | Capacitate suplimentară pentru tratarea apelor uzate noi sau optimizată prin proiectele sprijinite. Optimizarea se referă la îmbunătățiri semnificative ale metodei de tratare a apelor uzate (exemplu: din primar la tratament secundar).  Echivalentul populației (1 p.e.) este definit ca încărcătura organică biodegradabilă având o cerere biochimică de oxigen (BOD) de cinci zile de 60 g oxigen/zi. (A se vedea Directiva Consiliului 91/271/CE în referințe) |

**Notă:**

Indicatoruli RCO30 reprezinta suma dintre valoarea indicatorului 2S70 - Rețea de distribuție apă potabilă (nouă) si valoarea indicatorului 2S71 - Rețea de distribuție apă potabilă (reabilitată) din POIM.

Indicatorul RCO31 reprezinta suma dintre valoarea indicatorului 2S74-Rețea canalizare (nouă) si valoarea indicatorului 2S75-Rețea canalizare (reabilitată) din POIM.

Cei doi indicatori includ lungimile de conducte noi și optimizate/reabilitate cumulat (incluzând aducțiuni, rețele de distribuție, rețele de transport, colectoare, refulări etc.), defalcarea pe categorii, prezentându-se la secțiunea descrierea proiectului, fără a fi evidențiați ca indicatori suplimentari.

La indicatorul RCO32 se vor trece doar capacitățiile suplimentare noi și/sau optimizate semnificativ (care implică îmbunătățirea metodei de tratare) în populație echivalentă. Stațiile de epurare noi/modernizate/reabilitate vor fi prezentate la secțiunea descrierea proiectului. Orice modernizare asupra stațiilor de tratare (care nu implică îmbunătățirea procesului de tratare) va fi evidențiată la indicatori suplimentari.

### 3.8.2. Indicatori de rezultat

|  |  |  |  |
| --- | --- | --- | --- |
| ID | **Indicatori la nivel de proiect** | Unitate de măsură | Descriere indicator |
| RCR 41 | Populația racordată la rețele publice îmbunătățite de alimentare cu apă | Nr. persoane | Populația conectată la rețele publice cu apă îmbunătățite ca urmare a proiectul implementat. Îmbunătățirea alimentării cu apă este interpretată în termeni de acces (adică noi conexiuni la alimentarea publică cu apă), volum mai mare de apă livrată consumatorilor, reducerea pierderilor de apă și o calitate mai bună a apei. Standardul UE pentru calitatea apei potabile este definit în Directiva 98/93/CE, cu modificările și completările ulterioare.  Nota: Indicatorul RCR 41 reprezinta indicatorul CO 18 - Distribuția apei; Populație care beneficiază de o mai bună alimentare cu apă, din POIM.. |
| RCR 42 | Populația racordată cel puțin la instalații publice secundare de tratare a apelor uzate | Nr. Persoane  Populatie Echivalenta (PE) | Populație suplimentară conectată cel puțin la rețeaua publică de apă uzată secundară ca urmare a proiectelor susținute (stații de epurare și rețea extinsă). Tratarea secundară a apelor uzate se referă la tratarea apelor reziduale urbane printr-un proces care implică în general epurare biologică în în conformitate cu prevederile Directivei 91/271/CE. Indicatorul poate fi folosit și pentru proiectele care susțin extinderea rețelei de colectare a apei uzate.  Nota: Indicatorul RCR 42 reprezinta indicatorul CO 19 - Epurarea apelor uzate: Populație care beneficiază de o mai bună tratare a apelor uzate |

Indicatorii RCR41 și RCR42 sunt corespondenții indicatorilor CO18 și CO19 din perioada de programare 2014-2020.

### 3.8.3. Indicatori suplimentari specifici Apelului de Proiecte

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

În cadrul proiectelor se pot avea în vedere și alți indicatori suplimentari în afara celor la sectiunile 3.8.1 si 3.8.2 (de exemplu: sttații de tratare, stații de clorinare, foraje, surse de apă, rezervoare, stații de pompare)..

## 3.9. Rezultatele așteptate

**Principalele rezultate** urmărite prin promovarea investiţiilor în domeniul apei şi apei uzate vizează realizarea angajamentelor ce derivă din directivele europene privind epurarea apelor uzate (91/271/EEC), calitatea apei destinate consumului uman (Directiva 98/83/CE) și Directiva 2020/2184 privind apa potabilă:

* ***ape uzate urbane colectate și epurate*** *(din perspectiva încărcării organice biodegradabile)* ***pentru toate aglomerările mai mari de 2.000 l.e.*** *şi*
* ***serviciu public de alimentare cu apă potabilă,*** *controlată microbiologic, în condiţii de siguranţă şi protecţie a sănătăţii****, extins la populația din localitățile cu peste 50 locuitori***

De asemenea, a a se vedea indicatorii de rezultat menționați pentru fiecare acțiune în cadrul**secțiunii 3.8 la prezentul ghid.**

## 3.10. Operațiune de importanță strategică

Operațiunile de importanță strategică finanțate prin prezentul ghid se referă la investițiile integrate de dezvoltare a sistemelor de apă și apă uzată care contribuie la conformarea cu Directiva nr. 98/83/CE privind calitatea apei destinate consumului uman (DAP), Directiva 2020/2184 privind apa potabilă: și Directiva nr. 91/271/CEE privind colectarea şi epurarea apelor uzate urbane (DEAUU).

## 3.11. Investiții teritoriale integrate

*Nu se aplică*

## 3.12 Dezvoltare locală plasată sub responsabilitatea comunității

*Nu se aplică*

## 3.13. Aplicarea regulilor privind ajutorul de stat

Operaţiunile propuse constând în investiţii din sectorul de apă şi apă uzată, ai căror beneficiari sunt Asociaţiile de Dezvoltare Intercomunitară prin Operatorii Regionali de Apă existenţi, conform prevederilor Legii nr. 51/2006 şi Legii nr. 241/2006 în vigoare, sunt în acord cu reglementările comunitare referitoare la ajutorul de stat în domeniul serviciilor de interes economic general conform prevederilor *Deciziei Comisiei 2012/21/UE din 20 decembrie 2011 privind aplicarea articolului 106 alineatul (2) din Tratatul privind funcţionarea Uniunii Europene în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general,* și cu prevederile Articolelor 107 și 108 din Tratatul UE.

Furnizarea serviciilor de apă și apă uzată se realizează în contextul existenței unui monopol natural, iar aceste servicii se înființează și se organizează ca o competență exclusiv a autorităților administrației publice locale, și se asigură de către acestea sau de către o asociație de dezvoltare inter-comunitară (ADI), direct printr-un operator de interes public, deținut de către acestea sau prin delegare către un operator regional dețiinut de ADI. Operatorul regional are drepturi exclusive în aria de operare stabilită prin actul de delegare prin care i se încredințează prestarea serviciului public, serviciile de apă fiind limitate la teritoriul UAT/ADI, piața fiind locală.

## 3.14 Reguli privind instrumentele financiare

*Nu se aplică*

## 3.15 Acțiuni interregionale, transfrontaliere și transnaționale

Proiectele privind sistemele de apă și apă uzată vor contribui în totalitate la pilonul 2 al Strategiei UE pentru Regiunea Dunării în cadrul îmbunătățirii condițiilor de mediu în Regiunea Dunării și la implementarea Planului de Management al Bazinului Dunării. Investițiile vor contribui la aria prioritară SUERD privind restabilirea și menținerea calității apelor, acțiunea referitoare la stimularea investițiilor majore în construirea și modernizarea instalațiilor de epurare a apelor urbane din bazinul Dunării.

## 3.16 Principii orizontale

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în următoarele domenii:

* drepturile fundamentale ale omului așa cum sunt definite în Carta drepturilor fundamentale a Uniunii Europene,
* egalitatea de șanse între femei și bărbați,
* prevenirea și combaterea discriminării,
* drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea,
* dezvoltarea durabilă, include: utilizarea eficientă a resurselor și principiul ”poluatorul plătește”,
* principiul de a nu prejudicia în mod semnificativ, include imunizarea infrastructurilor la schimbările climatice (detaliat mai jos)

În cadrul cererilor de finanțare se va avea în vedere descrierea contribuției proiectului prin raportare la grupul țintă identificat, la comunitățile care au acces limitat la sisteme adecvate de distribuție din rețeaua publică de alimentare cu apă și la rețele publice adecvate de tratare și colectare a apelor uzate identificate în cadrul grupului țintă, precum și la dimensiunea rural/urbană a populației care va beneficiar de implementarea proiectului propus a fi finanțat.

De asemenea, conform Legii 241/2006, art. 12, lit. m), autoritățile publice locale adoptă hotărâri pentru acordarea de ajutoare lunare de la bugetul local pentru familiile și persoanele singure a căror medie a veniturilor bănești nete lunare e sub salariul minim brut pe țară în vederea plății serviciului de alimentare cu apă și de canalizare.

În plus, investițiile în apă/apă uzată vor avea un impact semnificativ asupra femeilor din localitățile beneficiare. Femeile sunt cele mai afectate de lipsa serviciilor de alimentare cu apă și de canalizare prin faptul că alocă mai mult timp pentru asigurarea accesului la apă în vederea efectuării muncii domestice și de îngrijire (75% din munca domestică și de îngrijire este realizată de femei). În acest sens, timpul economisit din activitățile de asigurare a apei necesare activităților domestice și de îngrijire va fi alocat altor nevoi, ex. specifice ocupării, educației/formării profesionale, de relaxare. Astfel, din perspectiva de gen investițile vor avea impact social pozitiv mare asupra femeilor.

Proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii.

## 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

**În ceea ce privește evaluarea impactului asupra mediului**, aceasta trebuie să fie în conformitate cu prevederile legislației din domeniu și cerințele Comisiei Europene. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind privind Evaluarea Impactului asupra Mediului (EIM). De asemenea, în cadrul procedurii EIM, ACPM decide necesitatea efectuării Raportului privind impactul asupra mediului, studiului de Evaluare adecvată sau studiului de evaluare a impactului asupra corpurilor de apă (după caz) și coordonează informarea/consultarea publicului în diferitele etape procedurale, conform prevederilor legislative.

Elaborarea Raportului privind Impactul asupra Mediului, acolo unde este cazul, se realizează prin respectarea ghidurilor existente la nivelul autorităţilor responsabile cu protecţia mediului pentru proiectele de dezvoltare a infrastructurii de apă şi apă uzată( <http://www.mmediu.ro/categorie/ghiduri/179>).

Solicitanții de finanțare, care propun proiecte cu investiții / activități în interiorul și / sau în vecinătatea siturilor Natura 2000, vor prezenta în documentațiile elaborate în procedura de evaluare a impactului asupra mediului[[1]](#footnote-1)(EIM), inclusiv conform cerințelor Comisiei Europene privind Evaluarea adecvată:

1. toate informațiile prevăzute de legislația în vigoare[[2]](#footnote-2)1, cu accent asupra prezentării potențialului impact al proiectului asupra obiectivelor specifice/măsurilor minime de conservare stabilite pentru speciile și habitatele pentru care au fost desemnate siturile.
2. evaluarea impactului cumulat (între investițiile propuse, existente sau reglementate) asupra factorilor de mediu, inclusiv la nivelul siturilor Natura 2000.
3. obiectivele/măsurile de conservare elaborate de către ANANP specifice siturilor Natura 2000 analizate.

Solicitanții de finanțare vor prezenta documentația de mediu care demonstrează respectarea prevederilor art. 6.3 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Elaborarea documentației privind Evaluarea adecvată se va face inclusiv conform cerințelor Comisiei Europene.

Pentru proiectele la care ACPM decide ca investițiile propuse nu se supun evaluării adecvate, autoritatea competentă pentru protecţia mediului emite „Declarația autorității responsabile cu monitorizarea siturilor Natura 2000”.

**Principiul a nu prejudicia în mod semnificativ (include imunizarea infrastructurilor la schimbările climatice)**

În cadrul proiectelor finanțate, vor fi analizate și respectate criteriile care determina dacă investițiile se califică drept durabile din punctul de vedere al mediului și dacă respectă principiul *A nu prejudicia în mod semnificativ* (DNSH), conform Regulamentului (UE) 2020/852 (”Regulamentul privind taxonomia”) cu modificările și completările ulterioare.

Analiza durabilității din punct de vedere a mediului a unui anumit proiect sau a anumitor investiții din cadrul proiectului va urmări următoarele obiective de mediu (Regulamentul UE 2020/852 art. 9):

* atenuarea schimbărilor climatice (imunizarea infrastructurii la schimbările climatice);
* adaptarea la schimbările climatice (imunizarea infrastructurii la schimbările climatice);
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

\*\*\***Atenție!**

Proiectele nu trebuie să prejudicieze semnificativ nici unul dintre criteriile de evaluare a principiului DNSH, în acest sens, se va întocmi de către solicitant lista de verificare **– Anexa 2.5 - Lista de verificare DNSH** la prezentul ghid, urmărindu-se respectarea principiului la nivelul proiectului.

**Integrarea aspectelor privind neutralitatea climatică și reziliența la dezastre în selectarea opțiunilor este verificată în cadrul grilei de verificare.**

În etapa de elaborare a studiului de fezabilitate și a analizei opțiunilor au fost luate în considerare inclusiv aspectele privind adaptarea la schimbările climatice și atenuarea efectelor acestora și rezistența în fața dezastrelor. Ca urmare acest impact este reflectat în în actul de reglementare de mediu (acordul de mediu/decizia de încadrare) și autorizațiile de construcție**.** În plus, imunizarea la schimbările climatice se va avea în vedere pe întreg ciclul de implementare a proiectului, inclusiv pe perioada în care se asigură caracterul durabil al operațiunii, pe perioada de exploatare și scoatere din uz a investiției.

## 3.18. Caracterul durabil al proiectului

Solicitantul trebuie să asigure caracterul durabil al investiției realizate pe o perioadă de 5 ani de la efectuarea plății finale în cadrul contractului de finanțare, în conformitate cu art. 65 din Regulamentul Parlamentului European și al Consiliului nr. 2021/1060. Pe durata menționată de 5 ani, solicitantul trebuie:

● să mențină investiția realizată și să asigure operarea și mentenanța investițiilor efectuate;

● să nu aducă o modificare a proprietății asupra infrastructurii construite/echipamentelor;

● să nu aducă modificări substanțiale care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

## Acțiuni menite să garanteze egalitatea de șanse, de gen, incluziunea și nediscriminarea

În ceea ce privește **nediscriminarea și egalitatea de şanse**, respectiv: sexul, orientarea sexuală, handicapul, vârsta, rasa, originea etnică, naţionalitatea şi religia sau convingerile implică detalierea modului în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat.

Pentru egalitatea de gen și nediscriminare se vor avea în vedere principiile:

* remunerare egală pentru muncă egală;
* egalitate de șanse și de tratament în materie de încadrare în muncă și de muncă;
* acțiuni pozitive pentru capacitarea femeilor și/sau a persoanelor cu dizabilități;
* combaterea tuturor formelor de discriminare.

Referitor la egalitatea de şanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se, la modul concret, care sunt măsurile și instrumentele prin care solicitantul va garanta aplicarea respectivelor principii.

## Teme secundare

În cadrul apelurilor lansate prin prezentul ghid codul de intervenție asociat **03 se referă la Neutralitatea de gen** (Tabel 7, Anexa I a Regulamentului 1060/2021),investițiile propuse necontribuind la coeficientul pentru calcularea sprijinului acordat egalității de gen. Se va avea în vedere acest aspect în completarea secțiunilor specifice din cererea de finanțare.

## Informarea și vizibilitatea sprijinului din fonduri

Solicitantul la finanțare are obligația să prevadă în cadrul cererii de finanțare măsuri care să asigure o vizibilitate potrivită şi o promovare adecvată a obiectivelor, rezultatelor obţinute, etc. în conformitate cu prevederile modelului de contract anexat, cu instrucţiunile cuprinse în Manualul de identitate vizuală aplicabil, precum și cu Regulamentul 1060/2021, cu modificările și completările ulterioare.

Pentru operațiunile de importanță strategică și pentru cele al căror cost total depășește 10.000.000 EUR se va avea în vedere organizarea în timp util a unui eveniment sau a unei activități de comunicare, după caz, cu implicarea Comisiei Europene și/sau a Reprezentanței Comisiei Europene în România și a autorității de management competente.

A se vedea **Anexa 5a – Categoriile de cheltuieli eligibile și ne-eligibile** la prezentul ghid.

Pe parcursul implementării proiectului, beneficiarul va descrie în cadrul rapoartelor de progres toate activităţile de informare şi publicitate desfăşurate aferente proiectului, şi va ataşa la raport dovezi ale măsurilor de informare și publicitate menționate în GIV 2021-2027.

Pentru toate echipamentele achiziţionate prin proiect, beneficiarul trebuie să respecte cerințele din Ghidul de Identitate Vizuală.

În cazul în care beneficiarul nu își respectă obligațiile privind asigurarea vizibilității sprijinului din fonduri și în cazul în care nu se iau măsuri de remediere, autoritatea de management poate aplica măsuri, cu luarea în considerare a principiului proporționalității, anulând până la 3 % din sprijinul din partea fondurilor pentru proiectul în cauză, în funcție de valoarea proiectului și neregula identificată, în conformitate cu art. 50 alin. (3) din Regulamentul (UE) nr. 1.060/2021.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

12.09.2023 ora 10:00

Data deschiderii apelurilor de proiecte reprezintă data publicării prezentului ghid pe site-ul ww.mfe.gov.ro.

## Perioada de pregătire a proiectelor

Proiectele preidentificate/finanțabile în cadrul Proiectele preidentificate/finanțabile în cadrul acestui apel au benficiat de sprijin în pregătirea aplicației de finanțare în perioada de programare 2014-2020, cu respectarea regulilor POIM.

Experții BEI PASSA sprijină autoritatea de management (AM) în procesul de pregătire a proiectelor prin realizarea unei verificări aprofundate a aplicației de finanțare (Studiu de fezabilitate și analiza cost-beneficiu) în vederea corelării informațiilor prezentate în toate documentele și uniformizarea modului de prezentare a acestora (inclusiv prin adăugarea de informații clarificatoare), fapt ce permite beneficiarilor/consultanților să urmărească discrepanțele existente în aplicația de finanțare, atât la nivel tehnic, cât și la nivel formal.

Experții Jaspers sprijina AM în verificarea tehnico-economică și din punct de vedere al impactului asupra mediului a aplicațiilor de finanțare, prin analiza soluțiilor tehnice propuse în baza analizei de opțiuni, a indicatorilor propuși de proiect, a costurilor de investiție, precum și viabilitatea și sustenabilitatea proiectului pe o perioadă de 30 de ani. Analiza Jaspers vizează îndeplinirea prevederilor regulamentelor europene, potrivit cărora studiul de fezabilitate trebuie să demonstreze alegerea soluţiilor cele mai eficiente din punct de vedere tehnico – economic.

## Perioada de depunere a proiectelor

### 4.3.1. Data și ora pentru începerea depunerii de proiecte

14.09.2023 ora 15:00

### 4.3.2 Data și ora închiderii apelului de proiecte

28.12.2023 ora 17:00

## 4.4. Modalitatea de depunere a proiectelor

MIPE prin AMPDD lansează apelurile de proiecte în sistemul informatic MySMIS2021/SMIS2021+. În situația in care sistemul informatic MySMIS2021 nu este finalizat , apelurile de proiecte se vor lansa utilizând sistemul informatic MySMIS2014/SMIS 2014+, cu obligația ca, împreună cu beneficiarii, să se transpună și să se încărce informațiile și documentele referitoare la respectivele proiecte și în sistemul MySMIS2021/SMIS2021+, după operaționalizarea acestuia

Pentru depunerea de proiecte se va utiliza formatul de cerere de finanțare prevăzut în **Anexa 2 la prezentul ghid.**

# CRITERII DE ELIGIBILITATE

Pentru selectarea operațiunilor, criteriile și metodologia de selecție se aplică nediscriminatoriu și transparent tuturor solicitanților la finanțare, în condițiile prevăzute de prezentul capitol.

Ca regulă generală, criteriile de eligibilitate pentru solicitant trebuie îndeplinite începând cu data depunerii cererii de finanțare, cu excepțiile prevăzute în cadrul prezentei secțiuni. Pentru proiectele prezentului apel, pentru care se aplică mecanismul de la art. I din OUG 109/2022, cu modificările și completările ulterioare, criteriile de eligibilitate se analizează prin raportare la momentul încheierii contractului de finanțare și respectiv la momentul încheierii actului adițional.

Documentele care demonstrează îndeplinirea criteriilor de eligibilitate, indiferent de data la care sunt solicitate a fi transmise/depuse trebuie să demonstreze îndeplinirea criteriilor conform prevederilor anterior menționate și a prezentului capitol.

## 5.1. Eligibilitatea solicitanților și partenerilor

PDD va continua politica de regionalizare în sectorul apă/apă uzată și va asigura consolidarea sectorului, ca urmare solicitanții eligibili sunt operatorii regionali, menționați în **Anexa 1**.

### 5.1.1. Cerințe privind elibigilitatea solicitanților și partenerilor

Condițiile de eligibilitate ale solicitanților de fonduri externe nerambursabile fac obiectul declarației unice (**Anexa 2.3 la prezentul ghid**) care se depune odată cu cererea de finanțare, urmând ca în situația în care proiectul este evaluat și propus pentru contractare/încheiere act aditional, solicitantul să facă, prin documente justificative, dovada îndeplinirii tuturor condițiilor de eligibilitate prevăzute de prezentul ghid, în condițiile și termenele stipulate de acesta.

**Atenție !**

Odată cu generarea şi semnarea declaraţiei unice, se aduce la cunoștința solicitantului, în mod automat, prin sistemul informatic MySMIS2021/SMIS2021+, că în etapa de contractare are obligaţia de a face dovada celor declarate.

De asemenea, odată cu transmiterea cererii de finanțare și/sau completarea declarației unice solicitantul își exprimă acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.

Solicitanții înțeleg că, în cazul nerespectării condițiilor de eligibilitate conform prezentului ghid, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în prezentul ghid vor fi aduse la cunoștința AMPDD în termenul specificat în declarația unică, , în caz contrar asumându-și riscul respingerii de la finanțare a proiectului.

1. Solicitantul nu trebuie să se afle în următoarele situații începând cu data depunerii cererii de finanţare, pe perioada de verificare şi până la data intrării în vigoare a actului adițional la contractul de finanțare:
2. să fie în stare de faliment/insolvenţă sau să nu facă obiectul unei proceduri de lichidare sau de administrare judiciară, să nu fi încheiat acorduri cu creditorii, în cadrul procedurilor anterior menționate, să-și fi suspendat activitatea economică sau să facă obiectul unei proceduri în urma acestor situaţii sau în situaţii similare în urma unei proceduri de aceeaşi natură prevăzute de legislaţia sau de reglementările naţionale, inclusiv în procedura legală pentru declararea sa într-una din situațiile de mai sus;
3. să fie în dificultate, în conformitate cu prevederile Regulamentului (UE) nr. 651/2014 din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat;
4. să fi fost să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
5. Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și până la data intrării în vigoare a actului adițional la contractul de finanțare, nu se află într-una din situațiile de mai jos:
6. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
7. se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
8. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;
9. să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;
10. nu deține dreptul legal de a desfășura activitățile prevăzute în cadrul proiectului, conform prevederilor legale în vigoare, inclusiv să se angajeze că realizează toate demersurile necesare pentru obținerea tuturor avizelor/acordurilor/autorizațiilor necesare realizării proiectului, punerii în funcțiune și operării acestuia
11. Reprezentantul legal al solicitantului se angajează, sub incidența prevederilor din dreptul penal și civil, în special cele care privesc falsul în declarații și falsul intelectual, că a luat la cunoștință condițiile și criteriile de eligibilitate, evaluare și selecție, că îndeplinește condițiile de eligibilitate prevăzute în cadrul prezentului ghid, pentru apelul de proiecte selectat și că, în situația în care proiectul va fi admis la finanțare, va prezenta toate documente justificative prin care va face dovada îndeplinirii criteriilor de eligibilitate, în caz contrar cererea de finanțare va fi respinsă la finanțare.
12. Solicitantul demonstrează capacitate de management de proiect și capacitate tehnică pentru susținerea activităților proiectului, prin furnizarea de informații privind personalul implicat în implementarea proiectului (angajat propriu sau mixt, personal propriu și externalizarea serviciului de management al proiectului/ și externalizarea serviciului de management al proiectului).
13. Solicitantul demonstrează capacitatea financiară pentru implementarea proiectului, dispunând de cofinanțare proprie atât pentru cheltuielile eligibile cât și pentru cele ne-eligibile, inclusiv TVA-ul neeligibil. De asemenea, solicitantul își asumă că va asigura resursele necesare asigurării cheltuielilor neprevăzute ale proiectului, inclusiv în contextul aplicării de corecții financiare în cadrul contractului de finanțare și/sau rețineri pentru neîndeplinirea în termenul asumat a jaloanelor aferente proiectului, precum și că va implementa mecanismele financiare necesare pentru a acoperi costurile de funcționare și întreținere aferente investițiilor finanțate, în vederea asigurării sustenabilității financiare a acestora.
14. Solicitantul, în termenul maxim pentru transmiterea documentelor doveditoare din etapa încheiere a actului adițional demonstreză că și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, înclusiv către bugetele locale;
15. Solicitantul asigură caracterul durabil al investiției în infrastructură, respectiv în termen de cinci ani de la efectuarea plății finale sau în termenul prevăzut de normele privind ajutoarele de stat, după caz, operațiunea nu va face obiectul activităților prevăzute de art. 65, alin (1) din Regulamentul UE 1060/2021, cu modificările și completările ulterioare, în caz contar solicitantul se angajează să restituie finanțarea nerambursabilă acordată, proporțional cu perioada de neconformitate cu dispozițile anterior menționate.
16. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități/costuri. Pentru proiectele finanțate prin prezentul apel se vor aplica prevederile OUG nr. 109/2022, cu modificările și completările ulterioare.
17. Solicitantul se angajează să respecte, pe durata pregătirii şi implementării proiectului, prevederile legislaţiei comunitare şi naţionale în domeniul dezvoltării durabile, inclusv DNSH, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale inclusiv în cazul proiectelor care au început înainte de data depunerii unei cereri de finanțare, solicitantul asumându-și riscul respingerii de la finanțare și/sau aplicarea de corecții financiare asupra proiectului.
18. Pentru imobilul asociat activităților proiectului, acolo unde este cazul, solicitantul demonstrează drepturile reale necesare pentru obținerea autorizației de construire pentru construcții definitive/provizorii, după caz, în conformitate cu prevederile Legii 50/1991 privind autorizarea lucrărilor de construire, republicată.

Imobilele pe care se vor construi/extinde/reabilita investițiile proiectului pentru care lucrările de construire presupun realizarea/extinderea amprentei la sol a construcțiilor (stație epurare, stație tratare, surse de apă etc.) sunt puse la dispoziția proiectului. În acest sens se va demonstra dreptul de proprietate sau alte drepturi reale principale (teren și/sau clădire) asupra bunurilor imobile care fac obiectul cererii de finanțare. Drepturile reale respective trebuie demonstrate și/sau menținute pe o perioadă de cinci ani de la data previzionată pentru efectuarea plății finale în cadrul proiectului.

Solicitantul declară, de asemenea, pe propria răspundere, odată cu întocmirea declarației unice, că deține sau, după caz, urmează să dețină dreptul de proprietate sau alte drepturi reale principale asupra bunurilor imobile care fac obiectul cererii de finanțare.

Documentele de proprietate, respectiv documentele care dovedesc drepturile reale principale, după caz, asupra bunurilor imobile sunt depuse de către solicitant, în condițiile prevăzute de prezentul ghid, la data semnării contractului de finanțare ori în termenul de maximum 1 an de la semnarea contractului, dar nu mai târziu de data încheierii actului adițional.

Dreptul de proprietate, respectiv drepturile reale principale, după caz, nu pot fi grevate de sarcini, nu pot face obiectul unor garanții, cesionări și nici al unei alte forme de sarcini care ar putea afecta dreptul de proprietate, respectiv dreptul real principal, după caz, al solicitantului pe perioada de implementare și/sau pe perioada în care este asigurat, respectiv caracterul durabil, reglementat la art. 65 din Regulamentul (UE) 2021/1.060, cu modificările și completările ulterioare, al proiectului care face obiectul contractului de finanțare/deciziei de finanțare, după caz.

Acolo unde dreptul de proprietate nu este obligatoriu se va prezenta acordul proprietarilor asupra terenurilor private unde accesul se face conform prevederilor Codului civil și a Legii nr. 241/2006, republicată.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

De asemenea, acolo unde este cazul, se pot realiza demersurile necesare pentru aplicarea prevederilor legale în materie de expropriere pentru cauza de utilitate publică, pe riscul și cheltuiala UAT-ului. În acest caz, la momentul depunerii cererii de finanțare, prin declarația unică, solicitantul se angajează să prezinte în etapa de contractare dovada demarării procedurilor de expropriere de către UAT asupa imobilelor pentru care fac obiectul proiectului, urmând ca în termen de maxim 1 an de la semnarea contractului de finanțare, dar nu mai târziu de data încheierii actului adițional, să facă dovada drepturilor reale pentru imobilele respective.

**Atenție!**

Solicitantul are obligația de a clarifica aspectele referitoare la drepturilor reale principale solicitate mai sus nu mai târziu de semnarea actului aditional la contractul de finantare. Neclarificarea acestora conduce la respingerea proiectului/ rezilierea contractului de finanțare.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

1. Solicitantul are, pentru proiectul propus a fi finanțat din PDD, o opinie favorabilă pentru toate condițiile verificate, în cadrul raportului de verificare realizat de către BEI PASSA.

În baza ei, comisia de evaluarea a considerat îndeplinite criteriile tehnice și a acordat punctajele și/sau a considerat îndeplinite criteriile de selecție anterior semnării contractului de finbanțare.

**Criterii specifice aplicabile operatorilor regionali (OR):**

1. Este beneficiar al unui contract de finanțare încheiat cu MIPE/AMPOIM
2. Activează în baza unui contract de delegare directă acordat de către ADI, prin respectarea regulii stabilite de jurisprudenţa Curţii de Justiţie, şi preluată în legislaţia naţională (Legile nr. 51/2006 privind serviciile comunitare de utilităţi publice, cu modificările şi completările ulterioare, şi Legea nr. 241/2006 privind serviciile de alimentare cu apă şi canalizare, cu modificările şi completările ulterioare);
3. Are la data depunerii cererii de finanțare încheiat Contractul de Delegare a Gestiunii Serviciilor în conformitate cu prevederile legale aplicabile, contract în baza căruia acționează și prin care autorităţile locale exercită asupra OR un ”control similar” celui exercitat asupra propriilor departamente;
4. Se asigură că activitățile propuse a fi realizate prin proiect nu sunt prevăzute prin contractul de delegare ca investiții susținute financiar și asumate de operator, pe perioada valabilității contractului de finanțare, conform prevederilor prezentului ghid;
5. Acţionariatul OR este format exclusiv din membri ai ADI existente, constituită din unitățile administrativ teritoriale în aria cărora operează compania şi consiliul judeţean asociat acestora, după caz, şi în numele cărora promovează proiectele regionale/integrate de management al apei şi apei uzate, OR fiind astfel o companie de interes public şi finanţată prin fonduri publice;

ADI existent se poate extinde prin includerea de noi membri, însă această procedură trebuie finalizată, inclusiv în ceea ce privește demersurile necesare pentru asigurarea opozabilității față de terți.

1. Participă la sistemul de *benchmarking* cel puțin în anul calendaristic anterior depunerii cererii de finanțare, având în vedere obligația acestora de a performa ca întreprinderi bine gestionate și dotate în mod corespunzător care să furnizeze serviciile la cel mai mic cost pentru comunitate;

Se va verifica de către AM prin solicitarea de informații de la ARA în baza unui protocol de colaborare, după caz.

1. Implementează măsuri de reducere a pierderilor, de management al activelor și de eficientizare la nivelul său în conformitate cu planul de afaceri și de investiții/investitii în derulare depus/avizat de ANRSC în baza Ordinului președintelui ANRSC nr. 230/2022.

**Atenție !**

Condițiile de eligibilitate ale solicitanților fac obiectul declarației unice depuse odată cu cererea de finanțare, urmând ca, la încheierea actului adițional la contractul de finanțare, solicitanții să facă dovada prin documente justificative a condițiilor de eligibilitate prevăzute prin prezentul ghid.

Prin declarația unică, solicitantul confirmă îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat, eligibilitate TVA, plata datoriilor la zi față de bugetul public, precum și face/fac dovada altor condiții de eligibilitate ale solicitantului și ale proiectului prevăzute de prezentul ghid.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al acestuia.

Autoritatea de management sesizează organele de urmărire penală, atunci când constată că una sau mai multe declarații depuse de solicitanți sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

### 5.1.2 Categorii de solicitanți eligibili

Solicitanții eligibili și baza legală pentru fiecare tip de activitate și apel în parte sunt detaliați în cadrul **tabelului de mai jos:**

|  |  |
| --- | --- |
| Apel | Solicitanți eligibili |
| 1. Proiecte regionale de apă şi apă uzată | |
| Apel de proiecte pentru finanțarea proiectelor pentru care a fost aplicabil mecanismul de finanțare descris la art. I din OUG 109/2022 | ADI prin OR   * ADI - Asociațiile de dezvoltare intercomunitară cu obiect de activitate serviciul de alimentare cu apă și de canalizare. * Operator regional al serviciului de alimentare cu apă și de canalizare - operatorul regional definit conform art. 2 lit. h) din Legea nr. 51/2006, republicată, cu completările ulterioare, care are dreptul exclusiv de a furniza/presta serviciul în aria de operare stabilită prin contractul de delegare a gestiunii serviciului;   Beneficiarii prezentului apel de proiecte sunt detaliați în **Anexa 1 la prezentul ghid.** |

### 

### 5.1.3 Categorii de parteneri eligibili

*Nu se aplica*

### 5.1.4 Reguli și cerințe privind parteneriatul

*Nu se aplica*

## 5.2. Eligibilitatea activităților

### 5.2.1 Cerințe generale privind elibigilitatea activităților

1. Proiectul este finanțat printr-un contract în vigoare încheiat cu MIPE pentru activități și cheltuilei eligibile în conformitate cu Obiectivul specific 2.5, contribuind efectiv la îndeplinirea obiectivelor specifice ale PDD.
2. Proiectul se încadrează în categoriile de acțiuni finanțabile din PDD și respectă condițiile prevăzute în cadrul secțiunii 3.6 a prezentului ghid.
3. Obiectivele proiectului sunt în concordanță și contribuie la indeplinirea Obiectivului Specific 2.5 al PDD.
4. Pentru proiectele care implică operațiunile din domeniul de aplicare a condiției favorizante privind actualizarea planificării investițiilor necesare în sectorul apei și apelor uzate se va avea în vedere includerea aglomerărilor cu o populație mai mare de 2000 locuitori echivalenți cu prioritate absolută pentru aglomerările mai mari de 10.000 l.e., aferente proiectului în Planul Național de Investiții în domeniul apei/apei uzate.
5. Investițiile propuse au la bază Master Planurile Judeţene reactualizate și sunt reflectate în cadrul Planului Național de Investiții.
6. Proiectul propune și măsuri și investiții care se încadrează în codurile de intervenție ce au asociate conditia de eficienta energetica în conformitate cu metodologia din **anexa 10 la prezentul ghid** (pentru investiții în apă minim 70% din investiții să îndeplinească criteriile de eficiență, pentru investițiile în apă uzată minim 50% din investiții să îndeplinească criteriile de eficiență conform Anexei I a Regulamentului 1060/2021).
7. Proiectul prezintă cel mai bun raport între cuantumul sprijinului, activitățile desfășurate și îndeplinirea obiectivelor în conformitate cu Analiza Cost-Beneficiu, acolo unde este solicitată conform prevederilor prezentului ghid și a rezonabilității costurilor.
8. Proiectul și activitățile cuprinse în cadrul acestuia care intră sub incidența Directivei 2011/92/UE fac obiectul unei evaluări a impactului asupra mediului;
9. Proiectul nu a fost finalizat fizic sau implementat integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente în conformitate cu prevederile art. 63, alin. (6) din Regulamentul UE 1060/2021, cu modificările și completările ulterioare.
10. Proiectele nu includ activități care au făcut parte dintr-o operațiune care este relocată în conformitate cu art. 66 în conformitate cu articolul 65 alineatul (1) litera (a) din Regulamentul UE 1060/2021, cu modificările și completările ulterioare.
11. Proiectul prevede asigurarea imunizării la schimbările climatice a investițiilor în infrastructură care au o durată de viață preconizată de cel puțin cinci ani (după caz);
12. Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.
13. Perioada de implementare a proiectului se încadrează în perioada de eligibilitate a cheltuielilor (între 01.01.2021-31.12.2029).
14. Activitățile/cheltuielile pentru care se solicită finanţare PDD nu beneficiază/nu au beneficiat de finanţare din alte fonduri publice în ultimii 5 ani. Pentru proiectele finanțate prin prezentul apel se vor aplica prevederile OUG nr. 109/2022, cu modificările și completările ulterioare.
15. Bugetul proiectului respectă indicaţiile privind încadrarea în categoriile de cheltuieli, precum și limitele aplicabile acestora, conform **Anexei 5 la prezentul ghid,** respectiv conform prevederilor OUG nr. 109/2022 cu modificările și completările ulterioare.
16. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, tehnologia informaţiei, achiziţiile publice/sectoriale,informare şi publicitate, ajutorul de stat precum şi orice alte prevederi legale aplicabile fondurilor europene structurale și de investiții, după caz.
17. Dacă proiectul conţine investiţii realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.

### 5.2.2 Activități eligibile

Pentru acțiunile sprijinite prin prezentul ghid mai sus menționate se pot finanța următoarele activități eligibile orientative, fără a fi însă limitative:

|  |  |  |
| --- | --- | --- |
| Tipul de actiune | Activități orientative nelimitative | |
| **Proiecte regionale** **de apă şi apă uzată pentru care s-a aplicat mecanismul descris de art. I din OUG 109/2022** | * Construcția/modernizarea captărilor din surse de apă în vederea potabilizării; * Construcția/reabilitarea stațiilor de tratare a apei potabile; * Reabilitarea/construcția de rezervoare și stații de pompare/repompare apa; * Extinderea/reabilitarea aducțiunilor, rețelelor de distribuție si a facilitaților de colectare/pompare a apei uzate menajere, inclusiv construcții/facilități conexe; * Construcția/reabilitarea stațiilor de epurare a apelor uzate; * Construcția/reabilitarea colectoarelor de apă uzată; * Construcția/reabilitarea facilităților de epurare a nămolurilor; * Construirea unor instalații adecvate de tratare/eliminare a nămolului rezultat din stațiile de epurare; * Contorizare, echipament de laborator, echipamente de detectare a pierderilor-sisteme SCADA, înființare/extindere sisteme de sectorizare rețele de distribuție,  înființare/extindere sisteme de telegestiune,  echipamente întreținere rețea canalizare, etc.; * Asistență pentru managementul proiectelor, publicitate (inclusiv conștientizarea publicului), supervizarea lucrărilor etc; |

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Ghid de identitate vizuală, vizibilitate, transparență și comunicare în perioada de programare 2021-2027 (care poate fi accesat la adresa <https://www.fonduri-ue.ro/images/files/documente-relevante/2022/Ghid_de_identitate_vizuala_v5.docx>). Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

### 5.2.3. Activitatea de bază

În cadrul prezentului ghid, pentru toate apelurile lansate este necesar a se identifica activitatea de bază în cadrul unui proiect în conformitate cu prevederile OUG nr. 23/2023. Aceasta reprezintă o activitate sau un pachet de activități declarată/declarate de către solicitant ca fiind principale sau de referință pentru un proiect în corelare cu planul de monitorizare a proiectului și care respectă următoarele condiții cumulative:

1. are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
2. se regăsește în cererea de finanțare sub forma activităților eligibile obligatorii specificate în cadrul prezentului ghid;
3. nu face parte din activitățile conexe;
4. bugetul estimat alocat activității sau pachetului de activități reprezintă minimum 50% din bugetul eligibil al proiectului;

Activitatea de bază este reprezentată de construcția/modernizarea elementelor de infrastructură ale rețelei de apă/apă uzată **.** A se vedea **secțiunea 5.2.2 la prezentul ghid.**

### 5.2.4 Activități ne-eligibile

Categoriile de activități ne-eligibile sunt cele care contribuie la realizarea obiectivelor de investiție aferente proiectul, dar care:

1. nu îndeplinesc condițiile de eligibilitate și conformitate a activităților în corelare cu prevederile prezentului ghid,
2. nu se încadrează în activitățile eligibile specifice fondului din care este cofinanțat PDD (FEDR si FC), respectiv prezentului apelul de proiecte,
3. nu îndeplinesc criteriile de eligibilitate cu privire la cu obiectivele priorității și apelurile de proiecte menționate în cadrul capitolului 5 din prezentul ghid.

Atragem atenția asupra faptului că solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.

## 5.3. Eligibilitatea cheltuielilor

Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, între 1 ianuarie 2021 și 31 decembrie 2029.

Solicitantul trebuie să aibă în vedere faptul că eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi.

Având în vedere complementaritatea cu alte programe de finanţare, se va avea în vedere evitarea dublei finanţări.

Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

* să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060, cu modificările și completările ulterioare;
* să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG 873/2022;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG 873/2022;
* să fie în conformitate cu prevederile programului;
* să fie în conformitate cu prevederile contractului/deciziei de finanțare;
* să fie rezonabilă și necesară realizării operațiunii;
* să respecte prevederile legislației Uniunii Europene și legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.(2) din din HG 873/2022.

### 5.3.1. Baza legală pentru stabilirea eligibilității cheltuielilor

Conform listei indicative **din secțiunea 2.3** la prezentul ghid

Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, precum şi normele de aplicare aprobate prin HG 829/2022, cu modificările și completările ulterioare. Pentru mai multe detalii a se vedea **capitolul 12 din prezentul ghid.**

**Atenție!**

În cadrul proiectelor pentru care se aplică mecanismul de la art I din OUG 109/2022 pentru care au fost încheiate acte adiționale în urma selectării la finanțare din PDD în baza prezetului ghid, sunt aplicabile prevederile legale privind cererile de plată, cererile de prefinanțare și cererile de rambursare în conformitate cu dispozițiile [OUG nr. 133/2021](https://legislatie.just.ro/Public/DetaliiDocumentAfis/249731), cu modificările și completările ulterioare. Cheltuielile efectuate de către beneficiari în cadrul contractelor anterior menționate și sumele acceptate de către AMPDD vor putea fi solicitate la rambursare, cu respectarea regulilor de eligibilitate ale PDD și în conformitate cu instrucțiunile emise de AM. Categoriile de cheltuieli efectuate în implementarea proiectelor, dar care nu pot fi decontate în cadrul PDD, rămân cheltuieli definitive ale bugetului de stat, cu excepția categoriilor de cheltuieli a căror neeligibilitate este stabilită în sarcina beneficiarilor prin decizii ale autorităților și instanțelor competente în acest sens. Cheltuielile se vor solicita la rambursare la CE după acordul JASPERS.

În termen de 90 zile de la semnarea actului adițonal prevăzut la art I din OUG 109/2022, beneficiarii au obligația de a depune câte o cerere de rambursare aferentă fiecărei cereri de rambursare (independentă sau aferentă unei cereri de plată) transmise înainte de semnarea actului adițonal, cerere care să conțină exact aceleași cheltuieli și facturi. Cheltuielile incluse în aceste cereri vor fi analizate coform noilor condiții de eligibilitate. Dacă este cazul, se va verifica încadrarea cheltuielilor pe categorii/subcategorii, efectuându-se o echivalare între categoriile/subcategoriile din SMIS 2014+ și cele din SMIS 2021+.

În cazul în care au fost stabilite reduceri procentuale/corecții financiare, acestea vor fi aplicate și în cazul cererilor transmise după semnarea actului adițonal prevăzut la art I din OUG 109/2022.

### 5.3.2 Categorii și plafoane de cheltuieli eligibile

Categoriile de cheltuieli eligibile și ne-eligibile aferente apelurilor de proiecte ce se lansează prin prezentul ghid sunt detaliate în **anexa 5.** De asemenea, plafoanele pentru categoriile de cheltuieli eligibile sunt stabilite în anexa menționată și vă rugăm să le aveți în vedere în stabilirea bugetului cererii de finanțare.

**Atenție!**

Depășirea plafoanelor respective va conduce ca suma ce nu respectă plafonul maxim să fie considerată ne-eligibilă, fiind necesară revizuirea bugetului proiectului și a hotărârilor de aprobare a acestuia.

### 5.3.3 Categorii de cheltuieli eligibile și ne-eligibile

Următoarele costuri nu sunt eligibile:

* dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;
* achiziționarea de terenuri cu o valoare mai mare de 10 % din cheltuielile totale eligibile ale operațiunii în cauză;
* taxa pe valoarea adăugată („TVA”), cu următoarele excepții:
  + - * pentru operațiunile al căror cost total este mai mic de 5 000 000 EUR (inclusiv TVA);
      * pentru operațiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;
* cheltuielile efectuate în sprijinul relocării nu sunt eligibile pentru o contribuție din fonduri.
* costurile cu pregătirea proiectelor nu sunt eligibile.
* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli cu achiziția de echipamente second hand
* cheltuieli generale de administrație
* cheltuieli cu amenzi, penalităţi, cheltuieli de judecată şi cheltuieli de arbitraj;
* cheltuieli aferente procurării de bunuri necesare funcționării UIP de la nivelul beneficiarilor

### 5.3.4 Opțiuni de costuri simplificate. Costuri directe și costuri indirecte

*Nu se aplică.*

### Opțiuni de costuri simplificate. Costuri unitare/sume forfetare și rate forfetare

*Nu se aplică.*

### Finanțare nelegată de costuri

*Nu se aplică*.

## 5.4. Valoarea minimă și maximă nerambursabilă a unui proiect

*Nu se aplică.*

## 5.5. Cuantumul cofinanțării acordate

În cadrul prezentului apel valoarea maximă nerambursabilă a unui proiect este de 94 % din valoarea cheltuielilor eligibile. OR au obligaţia de a asigura 6% contribuția proprie la valoarea eligibilă a proiectului ca alternativă la metoda de calculare a venitului net actualizat, similar ca și pentru perioada 2014-2020.

Finanţarea nerambursabilă acordată de AMPDD se poate ajusta pe parcursul implementării proiectului, în sensul diminuării acesteia, în funcție de valoarea totală autorizată în cadrul contractului de finanțare.

## 5.6 Durata proiectului

Solicitantul are obligația de a stabili termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului, respectiv 31 decembrie 2029.

## 5.7 Alte cerințe de eligibilitate a proiectului

*Nu se aplică.*

# INDICATORI DE ETAPĂ

În vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare se stabilesc indicatorii de etapă pentru perioada de implementare a proiectului. Pe baza acestora se monitorizează și se evaluează progresul implementării proiectului și se stabilesc condițiile și documentele justificative pe baza cărora se evaluează și se probează îndeplinirea acestora.

Indicatorii de etapă, precum și valorile țintelor finale ale indicatorilor de realizare și de rezultat care trebuie atinse ca urmare a implementării proiectului sunt cuprinși în planul de monitorizare. Pentru detalii cu privire la conținutul acestuia a se vedea **secțiunea 8.9.3 la prezentul ghid.**

Pentru orientările privind stabilirea indicatorilor de etapă, pentru detalierea criteriilor și documentelor prin care se poate demonstra realizarea acestora în etapa de implementare a proiectului (a se vedea Anexa 2.8 Planul de monitorizare a proiectului) se vor avea în vedere prevederile art. 14, alin. 5 din OUG 23/2023). Indicatorii de etapă vor fi definiți de AM la momentul semnării actului adițional.

# COMPLETAREA CERERILOR DE FINANȚARE

Pentru proiectele depuse în cadrul prezentului apel se va completa modelul de cerere de finanțare din **anexa 2 la prezentul ghid.**

Pentru unele din anexele la cererea de finanțare, acest ghid conține modele standard (ex. declarația unică) sau anexe/modele recomandate/orientative.

Celelalte documente vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare sau la contractare în conformitate cu cele menționate în cadrul prezentului capitol.

Declaraţiile în nume propriu solicitate a fi anexate la cererea de finanţare vor fi semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Documentele încărcate în aplicația MySMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Cererea de finanțare cuprinde atât anexe care sunt obligatorii, anexe care sunt obligatorii în anumite situații specifice (menționate), cât și anexe facultative/opționale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, în mod obligatoriu sau opțional (**secțiunea 7.4 la prezentul ghid**), iar altele în etapa contractuală (**secțiunea 7.6 la prezentul ghid**).

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

## 7.1. Completarea formularului cererii

Formatul cererii de finanțare MYSMIS2021/SMIS2021+ cuprinde toate informațiile necesare pentru completarea corectă și completă a aplicației. Secțiunile cererii de finantare se completează exclusiv în aplicația electronică MYSMIS2021/SMIS2021+ .

Cererea de finanțare va respecta modelul-cadru aprobat prin Ordinul MIPE nr . 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și care reprezintă **Anexa 2 la prezentul ghid**.

Certificarea aplicaţiei va fi semnată numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Solicitantul are obligația de a completa cererea de finanțare cu toate informațiile necesare și de a anexa toate documentele justificative, documentele-suport și anexele prevăzute în prezentul ghid, necesare pentru etapa de evaluare tehnico- financiară a proiectului, fiind responsabil pentru lipsa unora din aceste informații, documente sau anexe care poate conduce la decizii de respingere a cererii de finanțare în orice etapă de evaluare, selecție și contractare. Documentele-suport și anexele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021/SMIS2021+.

La cererea de finanțare solicitantul, declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă. Formatul și structura-cadru a declarației unice reprezintă **Anexa 2.3 la prezentul ghid.** În situația în care, proiectul este propus pentru incheierea actului aditional, solicitantul trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de încheiere a actului adițional, prin documente justificative, sub sancțiunea respingerii cererii de finanțare prin PDD.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.

## 7.2 Limba utilizată în completarea cererii de finanțare

Cererile de finanțare trebuie să fie tehno-redactate în limba română. Nu sunt acceptate cereri de finanțare completate de mână sau redactate în altă limbă.

Completarea cererii de finanțare într-un mod clar şi coerent va înlesni procesul de evaluare a acesteia.

## 7.3 Metodologia de justificare și detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

**Atenție!**

Solicitantul are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în cadrul prezentului ghid, acesta fiind responsabil pentru lipsa unora din aceste informații, documente sau anexe care pot conduce la decizia de respingere a cererii de finanțare, în oricare dintre etapele procesului de evaluare, selecție, contractare, inclusiv conformitate administrativă.

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.

**Atenție!**

Bugetul proiectului este cuprins în cererea de finanțare și are conținutul minim prezentat în a**nexa nr. 2.1 la prezentul ghid** și se generează în cadrul aplicației MySMIS2021/SMIS2021+. Bugetul cererii de finanțare va fi corelat cu informațiile cuprinse în cadrul SF/devizelor anexate la cererea de finanțare, precum și cu planul de achizitii (pentru corelarea informațiilor a se vedea **anexa 2.2 la prezentul ghid**). Devizele sunt întocmite în conformitate cu prevederile HG 907/2016, cu modificările si completările ulterioare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. D) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

În plus, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile/rambursabile acordate.

Solicitantul se angajează sa asigure necesarul de cofinantare proprie, precum si necesarul de finanțare pentru acoperirea cheltuielilor neeligibile. (a se vedea **Anexa 2.3 la prezentul ghid**).

Pentru cofinanțarea de 6% asigurată de Operatorul Regional (Non Funding Gap), precum și pentru toate cheltuielile neeligibile ale proiectului se va completa si anexa 2.9 Declarație de angajament.

## 7.4. Anexele și documente obligatorii la depunerea cererii

La depunerea cererii de finanțare se vor anexa doar documentele justificative, documente suport și anexele obligatorii specificate în cadrul prezentei secțiuni.

**Documente solicitate la depunerea cererii de finanțare în cadrul aplicației MySMIS2021/SMIS2021+**

1. Documentele care au stat la baza semnării contractului de finanțare finanțare semnat conform prevederilor art. I din OUG 109/2022, cu modificările și completările ulterioare
2. Documente privind identificarea reprezentantului legal al solicitantului

Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare.

1. Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MySMIS

Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS2021, după cum nici declarațiile date în nume propriu de către reprezentantul legal al solicitantului.

1. Modificări ale documentelor statutare, dacă este cazul, față de cele depuse la contractul de finanțare, după caz
2. Documentația tehnico-economică completă (faza SF) conform HG nr. 907/2016, aprobată în cadrul POIM.
3. Documente care atestă rezonabilitatea costurilor și justificarea cel mai bun cel mai bun raport între cuantumul sprijinului, activitățile desfășurate și îndeplinirea obiectivelor.
4. Cerere de finanțare (format major)
5. Contractele de achiziție publică încheiate și care nu au fost solicitate la plată din cadrul MIPE
6. Actul de reglementare unic privind evaluarea impactului asupra mediului (aferent tuturor investițiilor proiectului), în conformitate cu legislaţia naţională și cu reglementările comunitare aplicabile inclusiv Calendarul procedurii EIM elaborat și autentificat de către autoritatea competentă pentru protecția mediului (ACPM), precum și documentele aferente procedurii EIM

și

Studiul de Evaluare Adecvată/Declarația autorității responsabile pentru monitorizarea siturilor Natura 2000 (după caz) + Harta cu reprezentarea siturilor Natura 2000 și interferența cu amplasamentele investițiilor proiectului

1. Lista de verificare DNSH, inclusiv imunizarea infrastructurii proiectului la schimbările climatice
2. Avizul de gospodărirea apelor și, după caz, Studiul de evaluare a impactului asupra corpurilor de apă sau Declarația autorității competente responsabile cu gestionarea apelor (pentru toate investițiile proiectului)Harta indicând zona proiectului și date de geolocalizare
3. Autorizaţia/autorizațiile de construire(dacă este cazul) în termen de valabilitate pentru obiectivele de investiție
4. Tabel centralizator cu lista aglomerărilor peste 2.000 de locuitori echivalenți asociate a proiectului
5. Aviz de conformitate privind strategia ITI, după caz (pentru proiectele din zona ITI)
6. HCJ (după caz)/HCL-uri (cheltuieli eligibile şi neeligibile și eventuale cheltuieli neprevăzute) și Scrisori de intenţie de la bănci comerciale/de investiţii privind interesul acestora de a cofinanţa proiectul, dacă este cazul.
7. Declarația unică
8. Declarație privind eligibilitatea TVA (dacă este cazul)
9. Declaratie de angajament care sa specifice cofinantarea proiectului (6%) reprezentand contributia OR
10. Decizia privind modificarea componenței UIP (dacă este cazul)
11. Raportul de verificare, cu aviz favorabil pentru toate condițiile verificate, realizat de către JBEI PASSA
12. Alte documente explicative necesare pentru susținerea anumitor elemente din proiect, dacă este cazul

Atenție!

Prin excepție față de cele mai sus menționate, la depunerea cererii de finanţare nu se solicită depunerea avizelor, acordurilor, certificatelor, autorizaţiilor sau a altor documente care au stat la baza emiterii autorizaţiei de construire sau aprobării documentaţiilor tehnico-economice care însoţesc cererea de finanţare, în condiţiile în care acestea au fost aprobate potrivit competenţelor stabilite prin [art. 42](https://lege5.ro/Gratuit/geydsnjzgu/legea-nr-500-2002-privind-finantele-publice?pid=511805161&d=2023-05-14" \l "p-511805161" \t "_blank) din Legea nr. 500/2002 privind finanţele publice, cu modificările şi completările ulterioare, şi [art. 44](https://lege5.ro/Gratuit/ha3tgnjw/legea-nr-273-2006-privind-finantele-publice-locale?pid=29476036&d=2023-05-14" \l "p-29476036" \t "_blank) din Legea nr. 273/2006 privind finanţele publice locale, cu modificările şi completările ulterioare. **În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare şi monitorizare a proiectului.**

## 7.5 Aspecte administrative privind depunerea cererii de finanțare

Pentru depunerea cereriilor de finanțare prin platforma MYSMIS2021, în conformitate cu prevederile prezentului ghid, solicitantul va avea în vedere crearea unui cont de front office în cadrul aplicației respective. În acest sens, se vor avea în vedere instrucțiunile publicate la adresa <https://mfe.gov.ro/my-smis/>

Cererile de finanțare vor fi completate în conformitate cu instrucțiunile menționate în **Anexa 2 la prezentul ghid** și vor avea anexate toate documentele obligatorii solicitate la depunerea cererii de finanțare. De asemenea, a se vedea prevederile prezentului capitol cu privire la completarea cererii de finanțare.

Conformarea cu toate cerinţele specifice formulate în ghidul solicitantului va avea în vedere următoarele aspecte:

* existenţa şi forma cererii de finanţare şi a anexelor,
* încărcarea corespunzătoare a documentelor solicitate prin ghidul solicitantului, respectarea formei și continutului acestora, inclusiv asigurarea asumării corespunzătoare și a valabilității documentelor.
* Alte aspecte administrative trebuie să fie conforme cu prevederile din Ghidul solicitantului

**Nota!**

Criteriile respective se pot verifica pe bază de declarație unică și/sau prin verificare digitalizată în conformitate cu prevederile prezentului ghid.

## 7.6. Anexele și documente obligatorii la momentul semnării actului adițional

Pentru proiectele reglementate prin acest ghid se încheie acte adiționale la contractele de finanțare pentru a reglementa eventualele modificări ale contractelor de finanțare ca urmare a aprobării programului operațional.

De asemenea, conform celor de mai jos se solicită transmiterea în etapa de semnare a actului adițional, în termenul maxim prevăzut de prezentul ghid, a următoarelor documente:

1. Dacă cererile de finanțare implică realizarea de lucrări cu autorizație de contruire, se va depune acest document, în termen de valabilitate și emis pentru obiectivele de investiție corespunzătoare ale proiectului.

**Atenție!**

Dacă împreună cu cererea de finanţare se depune autorizaţia de construire valabilă la data depunerii cererii de finanţare, emisă pentru solicitant pentru obiectivul de investiţii vizat de cererea de finanţare, nu este necesară şi nu se solicită depunerea avizelor, acordurilor, certificatelor, autorizaţiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. Solicitantul are obligaţia să asigure valabilitatea autorizaţiei/autorizațiilor de construire şi corespondenţa cu obiectivul finanţat şi la semnarea actului adițional la contractul de finanţare, după caz.

În cazul în care, din cuprinsul autorizației de construire nu rezultă aceste elemente în clar și/sau imobilele pentru pentru care sunt autorizate lucrările de construire, AMPDD își rezervă dreptul de a solicita documentele care demonstrează drepturile reale principale solicitate în conformitate cu prevederile prezentului ghid.

Neclarificarea drepturilor reale/de creanță solicitate prin prezentul ghid, în termenii stabiliți de acesta, conduce la respingerea proiectului de la finanțare/rezilierea contractului de finanțare.

1. Planul de informare și publicitate
2. Planul de monitorizare al proiectului
3. Graficul de rambursare/plăți
4. Certificate de atestare fiscală, referitoare la obligațiile de plată la bugetul local și bugetul de stat

Certificatele de atestare fiscală referitoare la obligațiile de plată la bugetul local și bugetul de stat trebuie să fie în termenul de valabilitate.

Solicitantul trebuie să fi achitat obligaţiile de plată nete către bugetul de stat și respectiv bugetul local în conformitate cu prevederile legale în vigoare.

1. Certificatul de cazier fiscal al solicitantului

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. Certificat de cazier judiciar al reprezentantului legal al solicitantului, conform Legii nr. 290/2004 privind cazierul judiciar, republicată, cu modificǎrile şi completǎrile ulterioare
2. Actul de împuternicire pentru semnare act aditional (este obligatoriu doar în cazul împuternicirii)

**Atenție!**

În cazul în care va fi disponibilă facilitatea privind interogarea bazelor de date electronice, AMPDD nu va solicita certificatele de atestare fiscală/judiciar mai sus menționate **(punctele 6-8)** și va realiza verificările conform prevderilor preznetului ghid, solicitantul la finanțare exprimându-și acordul cu privire la aceste aspecte prin transmiterea cererii de finanțare.

Solicitantul care, în etapa de semnare a actului adițional, până la termenul stabilit prin prezentul ghid, după caz, care nu fac dovada îndeplinirii condițiilor de eligibilitate și conformitate conform declarației unice prezentate în etapa de depunere a cererii de finanțare, sunt declarați respinși, iar actul adițional la contractul de finanțare nu este semnat, conform criteriului specific menționat în **capitolul 5** la prezentul ghid.

## 7.7. Renunțarea la cererea de finanțare

În situaţia renunțării la solicitarea finanțării, solicitantul va trebui să completeze, semneze o cerere pe care o va transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială.

Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

# PROCESUL DE EVALUARE, SELECȚIE ȘI CONTRACTARE A PROIECTELOR

În cazul apelului de proiecte cu termen-limită de depunere, lansat prin prezentul ghid, durata totală a procesului de evaluare și selecție, până la intrarea în vigoare a actului adițional la contractul de finanțare nu poate depăși 180 de zile calendaristice calculate de la închiderea apelului de proiecte.

Apelul este adresat exclusiv solicitanților la finanțare identificați anterior și predefiniți în în cadrul prezentului ghid.

**Atenție!**

În cazuri excepționale și pentru motive independente de solicitant, la solicitarea acestuia, procesul de evaluare și selecție poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

## 8.1 Principalele etape ale procesului de evaluare, selecție și contractare

Principalele etape ale procesului pe care îl parcurge cererea de finanțare de la depunere până la incheierea actului aditional sunt:

* Conformitate administrativă și eligibilitate
* Compatibilizarea cu condițiile de eligibilitate PDD
* Încheiere act aditional

În cadrul acestor etape se pot solicita clarificări în condițiile prevăzute de prezentul ghid, la fiecare secțiunea în parte.

Dacă solicitantul finanțării nu răspunde la clarificări, AM are dreptul de a respinge cererea de finanțare depusă în cadrul prezentului apel.

## 8.2. Conformitate administrativă și eligibilitate – DECLARATIE UNICĂ

Ulterior etapei de depunere a cererii de finanțare, AMPDD va realiza o verificare preliminară a documentelor anexate la cererea de finanțare, din perspectiva existenței documentelor/informarțiilor necesare desfășurării etapei de evaluare tehnică și financiară.

În cazul anexării unor documente eronate și/sau incomplete se pot solicita clarificări pentru anexarea documentelor corespunzătoare.

Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generate de sistemul informatic MySMIS2021/ SMIS2021+.

După verificarea digitalizată anterior menționată, solicitantul este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară, cererea de finanțare depusă în cadrul prezentului apel fiind respinsă.

Lista de verificare preliminară a documentelor anexate la cererea de finanțare reprezinta **Anexa 3, secțiunea 3.1 la prezentul ghid.** Aceasta listă are caracter informativ doar pentru ca solicitanții la finanțare să verifice documentele încarcate în MySMIS2021/SMIS2021+.

Verificarea conformității administrative și eligibilității din perspectiva îndeplinirii condițiilor de eligibilitate se realizează, în etapa de contractare, în urma verificării documentelor transmise de solicitant în termenul maxim aferent acestei etape, prin prin prezentarea de documente cu valoare probantă, specificate în prezentul ghid. De asemenea, după caz, se vor interoga bazele de date ale instituțiilor publice pentru obținerea informațiilor necesare confirmării condițiilor de eligibilitate.

În cazul în care solicitanții la finanțare, până la termenul stabilit prin prezentul ghid, nu fac dovada îndeplinirii condițiilor de eligibilitate și conformitate conform declarației unice prezentate la depunerea cererii de finanțare, sunt declarați respinși, iar actul adițional la contractul de finanțare nu va fi semnat.

MIPE prin AMPDD sesizează organele de urmărire penală, atunci când constată indicii cu privire la faptul că una sau mai multe declarații depuse de solicitanții la finanțare sunt false, inexacte sau conțin informații eronate care pot conduce la decizii eronate privind obținerea finanțării, în termenele prevăzute de legislația în vigoare aplicabilă, calculate de la data constatării acestor stări de fapt.

De asemenea, o parte dintre criteriile de eligibilitate și conformitate se vor verifica în etapa de contractare. Pentru detalii cu privire la etapa de contractare și verificările asociate acesteia vă rugăm consultați **secțiunea 8.9 la prezentul ghid.**

## 8.3 Etapa de evaluare preliminară – dacă este cazul (specific pentru intervențiile FSE+)

Nu se aplica.

## 8.4 Evaluarea tehnică și financiară. Criterii de evaluare tehnică și financiară

Ulterior etapei preliminare digitalizate de verificare a conformității administrative, se demarează etapa de evaluare tehnică și financiară. Având în vedere aceste proiecte au fost evaluate în POIM, evaluarea tehnică și financiară va consta în compatibilizarea cu criteriile de eligibilitate PDD, prevăzute în **Anexa 4 la prezentul ghid.**

### 8.4.1 Criteriile de evaluare tehnică și financiară:

1. Contribuția la realizarea obiectivelor axei prioritare, inclusiv criterii de concentrare strategică în conformitate cu documentele strategice relevante și complementaritatea cu alte investiții realizate prin PNRR/ alte programe cu finanțare europeană/națională
2. Concentrare tematică cu alte documente strategice relevante
3. Calitatea și maturitatea proiectului, cuprinzând inclusiv subcriterii cu privire la contribuția proiectului la îndeplinirea principiilor privind dezvoltarea durabilă, DNSH, egalitatea de șanse, de gen și nediscriminarea
4. Sustenabilitatea proiectului

Anterior etapei de contractare a proiectelor a fost realizată etapa de evaluare tehnică și financiară, criteriile cu privire la calitatea și maturitatea proiectului, cuprinzând inclusiv contribuția proiectului la îndeplinirea principiilor privind dezvoltarea durabilă, egalitatea de șanse, de gen și nediscriminarea, sustenabilitatea proiectului fiind deja verificate.

Conform art. I, alin. (6) din OUG nr. 109/2022 în această etapă proiectele vor fi reevaluate potrivit regulilor de eligibilitate și cadrului legal și procedural aferente PDD și în conformitate cu prevederile art. 73 din Regulamentul (UE) 2021/1.060, urmând să se încheie acte adiționale la contractele de finanțare pentru a reglementa eventualele modificări ale contractelor de finanțare ca urmare a aprobării programului operațional.

Astfel pentru încheierea actului adițional, solicitantul va trebui să demonstreze inclusiv îndeplinirea următoarelor criterii:

- Respectarea condițiilor din art.73 din 1060;

- Respectarea principiului a nu prejudicia mediul în mod semnificativ;

- Imunizarea la schimbările climatice;

- Încadrarea investițiilor în codurile de intervenție ce au asociate conditia de eficienta energetica în conformitate cu metodologia din **anexa 10 la** **prezentul ghid.**

Pentru detalierea acestor criterii va rugăm să consultați **Anexa 4 la prezentul ghid**

## Aplicarea pragului de calitate

Nu se aplică

## Aplicarea pragului de excelență

Nu se aplică.

## Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, electronic, prin intermediul sistemului informatic MySMIS2021/SMIS2021+. A se vedea **secțiunea 8.4 din prezentul ghid.**

## 8.8. Contestații

Rezultatele etapelor procesului de evaluare, selecție, contractare sunt aduse la cunoștința solicitantului prin aplicația informatică MySMIS2021/SMIS2021+. În cazul în care solicitantul este nemultumit de rezultatul aferent oricărei etape poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația se transmite/depune de către reprezentantul legal al solicitantului sau persoana împuternicită expres în acest sens.

Contestația trebuie să cuprindă, cel puțin următoarele elemente:

- datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS- datele de identificare ale reprezentantului legal al solicitantului;

- obiectul contestației

- criteriul/criteriile contestat(e) (acolo unde este cazul);

- motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

- semnătura reprezentantului legal/împuternicit al solicitantului;

Pentru soluționarea contestațiilor este numit, prin decizie a conducătorului autorității de management, comitetul de soluționare a contestațiilor care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de management.

Comitetul de soluționare a contestațiilor soluționează contestația în termen de 30 de zile calendaristice de la data înregistrării acesteia în sistemul informatic MySMIS2021/SMIS2021+ și emite o decizie motivată, care se comunică solicitantului prin grija autorității de management/organismului intermediar, electronic, prin intermediul sistemului informatic MySMIS2021/ SMIS2021+.;

Decizia Comitetul de soluționare a contestațiilor este finală, iar contestatarul nu mai poate înainta la AMPDD o nouă contestație pe marginea aceluiași subiect. Împotriva soluției stabilite prin decizie de către Comitetul de soluționare a contestațiilor solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de semnare a actului adițional, având în vedere considerentele deciziei de soluționare a contestației. În cazul admiterii contestației ca rezultat al reverificării modului de îndeplinire a condițiilor de eligibilitate, în urma etapei de semnare a actului adițional, autoritatea de management procedează semnarea actului adițional la contractul de finanțare, având în vedere considerentele deciziei de soluționare a contestației.

## Încheierea actului adițional pentru proiectele pentru care se aplica mecanismul de la art. I din OUG 109/2022, cu modificările și completările ulterioare

Intrarea în etapa de încheierea actului adițional este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au îndeplinit condițiile prevăzute de prezentul ghid și ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de încheierea actului adițional , în termen de 5 zile lucrătoare de la data finalizării etapei de evaluare tehnică și financiară, respectiv de la data soluționării contestațiilor, în baza rezultatelor finale.

În etapa de încheierea actului adițional, în condițiile prezentului, solicitanților li se solicită, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.

Solicitantul transmite documentele solicitate în etapa de încheierea actului adițional, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării AMPDD.

### Verificarea îndeplinirii condițiilor de eligibilitate

Ulterior transmiterii documentelor solicitate, AMPDD demareaza verificarea conformității administrative și eligibilității pe baza **Anexei 3, secțiunea 3.2 la prezentul ghid.**

Autoritatea de management poate solicita clarificări în etapa de încheiere a actului adițional, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de 15 zile lucrătoare de răspuns, calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor, precum și a informațiilor și a documentelor care au însoțit cererea de finanțare disponibile în sistemul informatic MySMIS2021/ SMIS2021+.

În cazul în care obținerea datelor și informațiilor prevăzute anterior prin interogarea bazelor de date administrate de alte instituții publice nu este posibilă sau informațiile nu corespund cu cele furnizate de solicitant, AMPDD solicită clarificări solicitantului și documentele doveditoare, cu respectarea termenelor prevăzute în solicitările de clarificări.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

În cazuri excepționale și pentru motive independente de solicitant, la solicitarea acestora, procesul poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

Anterior încheierii actelor adiționale autoritatea de management se asigură că sunt îndeplinite cerințele minime obligatorii pentru selectarea proiectelor, așa cum sunt acestea prevăzute la art. 73 alin. (2) din Regulamentul (UE) 2021/1.060, cu modificările și completările ulterioare, precum și orice alte condiții ce decurg din normele europene și naționale. Astfel, urmare a verificăriilor respective, AMPDD va emite decizia de aprobare a finanțării/decizia de respingere a finanțării, care se transmite prin sistemul informatic MySMIS2021/SMIS2021+.

### Decizia de acordare/respingere a finanțării

Ca urmare a verificării îndeplinirii condițiilor de eligibilitate, autoritatea de management emite decizia de aprobare a finanțării, respectiv decizia de respingere a finanțării. Pentru proiectele selectate, în baza deciziei de aprobarea a finanțării AMPDD va proceda la încheierea actului adițional. Actul adițional se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitant.

Pentru proiectele respinse Autoritatea de management emite decizia de respingere a finanțării din PDD, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute de prezentul ghid:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid;

b) solicitantul nu răspunde în termenele prevăzute în etapa de contractare privind transmiterea documentelor în cadrul acestei etape și/sau termenul privind solicitarea de clarificări mai sus menționate.

**Atenție!**

Împotriva deciziei de respingere a finanțării din cadrul etapei de încheiere a actului adițional, solicitantul poate formula contestație pe cale administrativă, la AMPDD în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+, în condițiile menționate **în secțiunea 8.8 la prezentul ghid.**

### 8.9.3 Definitivarea planului de monitorizare a proiectului (indicatori de etapă)

Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există. Acesta se va transmite odată cu documentele solicitate aferente etapei de contractare și va avea formatul din **Anexa 2.8 la prezentul ghid.**

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, autoritatea de management verifică și validează indicatorii de etapă care vor prevăzuți în Planul de monitorizare a proiectului. Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.Dacă data de începere a implementării proiectului este anterioară datei de semnare a contractului de finanțare primul indicator de etapă este raportat la data semnării contractului de finanțare. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Planul de monitorizare -se completează folosind Anexa 2.8 realizată în concordanță cu prevederile art. 14, alin.5 din OUG 23/2023 Indicatorii de etapă vor fi definiți de AM la momentul semnării actului adițional.

### 8.9.4. Semnarea actului adițional

Finanţarea nerambursabilă acordată este stabilită în termenii şi condiţiile contractului de finanțare, respectiv a actului adițional. Beneficiarul are obligația și responsabilitatea să asigure managementul şi implementarea proiectului în concordanţă cu prevederile legislaţiei europene şi naţionale, aplicabile.

Actele adiționale se generează de sistemul informatic MySMIS2021/SMIS2021+ (după caz) și se semnează numai în format electronic de către MIPE prin AMPDD în calitate de finanțator și solicitant, în calitate de beneficiar al finanțării.

**Atenție!**

Actul adițional se semnează în format electronic de către persoanele care au calitatea de reprezentant legal/persoana imputernicită expres, respectiv de către reprezentantul legal al ADI, al OR și al MIPE.

Pentru semnarea actului adițional de către o persoană împuternicită este necesară o împuternicire expresă în acest sens. A se vedea **secțiunea 7.6 la prezentul ghid.**

Prin semnarea actului adițional, beneficiarul se obligă să implementeze proiectul pe propria răspundere în conformitate cu prevederile contractului de finanțare (inclusiv anexele acestuia) şi ale legislaţiei comunitare şi naţionale în vigoare. Beneficiarul va fi singurul răspunzător în faţa AMPDD/MIPE pentru îndeplinirea obligaţiilor asumate prin actul adițional, pentru implementarea proiectului şi pentru realizarea activităților, indicatorilor și obiectivelor acestuia, a indicatorilor de etapă prevăzute în cererea de finanţare.

În acest sens, beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia.

Beneficiarul are obligaţia să asigure resursele necesare desfășurării activităților proiectului, precum și să plătească sumele necesare asigurării cofinanţării eligibile şi a finanţării cheltuielilor neeligibile în vederea implementării proiectului.

Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/AMPDD vor fi degrevate de orice responsabilitate pentru prejudiciile cauzate terților de către beneficiar, ca urmare a executării contract de finanțare, cu excepția celor care pot fi direct imputabile acestora.

Beneficiarul are obligaţia de a asigura funcţionarea tuturor bunurilor, echipamentelor achiziţionate în cadrul contractului de finanțare semnat, la locul de desfăşurare a proiectului şi exclusiv în scopul pentru care au fost achiziţionate, pe perioada de minim 5 ani de la finalizarea implementarii proiectului.

Prin contractul de finanțare, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

# ASPECTE PRIVIND CONFLICTUL DE INTERESE

În conformitate cu prevederile art. 70 Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției din prin conflict de interese se înțelege situația în care persoana ce exercită o demnitate publică sau o funcție publică are un interes personal de natură patrimonială, care ar putea influența îndeplinirea cu obiectivitate a atribuțiilor care îi revin potrivit Constituției și altor acte normative.

Solicitantul la finanțare are obligația ca pe parcursul procesului de evaluare, selecție și contractare, inclusiv până la intrarea în vigoare a actului adițional, să evite situațiile de natura celor încadrate în categoria conflictelor de interese și incompatibilităților în conformitate cu prevederile art. 10 alin. (1)[[3]](#footnote-3), art. 13 alin. (1)[[4]](#footnote-4) şi art. 16 alin. (1)[[5]](#footnote-5) din O.U.G. nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare sau orice situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.

Solicitantul va realiza toate demersurile necesare ca pe perioada de valabilitate a contractului să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare. De asemenea, părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

Pe parcursul implementării proiectului, în calitate de autoritate contractantă, beneficiarii au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice și de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# ASPECTE PRIVIND PRELUCRAREA DATELOR CU CARACTER PERSONAL

MIPE/AMPDD ca autoritate responsabilă cu gestionarea fondurilor europene exercită atribuții și responsabilități prin politica de prelucrare a datelor cu caracter personal aplicabilă aplicațiilor SMIS2021/MySMIS2021 și stabilește și implementează măsurile necesare în vederea informării persoanelor vizate asupra operațiunilor de prelucrare, precum și modul de exercitare a drepturilor persoanelor vizate, în concordanță cu prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, cu modificările ulterioare.

Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul realizării procesului de evalaure, selecție, contractare, implementare și monitorizare a proiectului, realizării obiectivelor acestuia, precum și în scop statistic.

Datele cu caracter personal, așa cum sunt clasificate în Regulamentul nr. 679/2016, vor fi prelucrate în acord cu legislația aplicabilă procesului de evaluare, selecție și contractare, precum și cea aferentă procesului de implementare, monitorizare, asigurare a durabilității investiției, în scopul și temeiul legal pentru care s-a încheiat prezentul contract de finanțare.

Solicitantul are obligația întocmirii evidențelor asupra consimțământului persoanelor care fac parte din grupul țintă al proiectului, pentru activitățile ce decurg din procesul de evaluare, selecție, contractare și implementare a activităților proiectului în vederea îndeplinirii obiectivelor proiectului.

Transmiterea cererii de finanțare prin MYSMIS reprezintă un acord ferm în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare.

Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Datele cu caracter personal prelucrate prin intermediul aplicațiilor SMIS2021/MySMIS2021 sunt stocate pentru o perioadă de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar, în conformitate cu prevederile art. 82 alin. (1) din Regulamentul (UE) 2021/1.060, cu modificările și completările ulterioare.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

Procesul de monitorizare se realizează pe baza contractului de finanțare și a anexelor la acesta/aceasta având la baza Planul de monitorizare a proiectului, parte integrantă a contractului de finanțare.

În procesul de monitorizare a proiectelor se elaborează raportul de progres și raportul de vizită, al căror conținut-cadru se regăsește în cadrul Ordinului MIPE 1777/2023, care se regăsesc **în Anexele 7 și 8 la prezentul ghid.**

Procesul de monitorizare a proiectelor se realizează prin:

* 1. verificarea rapoartelor de progres disponibile în aplicația informatică MySMIS2021/SMIS2021+ și a documentelor justificative în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan;
  2. vizite de monitorizare care pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și postimplementare, pe perioada în care beneficiarul are obligația de a asigura caracterul durabil al investiției;
  3. urmărirea și validarea îndeplinirii indicatorilor de etapă din planul de monitorizare a proiectului și pe baza documentelor justificative, inclusiv a informațiilor și documentelor care însoțesc raportul de progres și a constatărilor în urma vizitelor de monitorizare;
  4. analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare conform prevederilor contractuale.

Neîndeplinirea indicatorilor proiectului, precum și nerespectarea legislației privind atribuirea contractelor de servicii, furnizare, execuţie de lucrări necesare pentru implementarea proiectului sau a oricăror acte normative de modificare, completare sau înlocuire a acestuia conduce la neeligibilitatea cheltuielilor astfel efectuate și/sau aplicarea de corecţii/rețineri financiare conform legislaţiei în vigoare.

AMPDD poate aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.1 Rapoartele de progres

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor contractului, în termen de 30 de zile de la finalizarea perioadei de raportare.

Beneficiarul trebuie să transmită rapoartele de progres, completate în formatul standard solicitat, prin care se vor raporta activităţile desfăşurate în perioada de raportare, stadiul realizării indicatorilor, rezultatele parţiale/finale obţinute la momentul raportării, a indicatorilor de etapă etc.

La fiecare raport de progres, beneficiarul va trebui să descrie modul în care proiectul respectă legislaţia în domeniul egalităţii de şanse, al dezvoltării durabile, precum şi alte teme orizontale aplicabile.

AMPDD monitorizează îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului. Monitorizarea progresului implementării proiectului se realizează prin verificarea rapoartelor de progres şi a cererilor de rambursare transmise de către beneficiari și prin realizarea de vizite la faţa locului. Verificarea pe teren se realizează de către AMPDD care va efectua verificări la faţa locului prin sondaj, pe baza unei analize de risc.

AMPDD şi/sau alte structuri care reprezintă MIPE, cu atribuţii de control / verificare / audit a finanţărilor nerambursabile din fondurile structurale pot efectua misiuni de control pe perioada de implementare a proiectului, cât şi pe întreaga durata a contractului de finanţare.

De asemenea, în procesul de monitorizare a proiectelor, AMPDD vor verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. Neîndeplinirea indicatorilor respectivi poate atrage după caz, aplicarea mecanismumului de rețineri prevăzut în contractul de finanțare, în conformitate cu legislația specifică aplicabilă. De asemenea, în cazul neîndeplinirii unor indicatori de etapă, AMPDD va stabili, împreună cu beneficiarul un plan de acțiuni pentru atingerea acestora și va monitoriza aplicarea respectivului plan.

**Atenție !**

Reținerile cu caracter definitiv aferente neîndeplinirii indicatorilor de etapă conduc la creșterea obligatorie a cotei de cofinanțare a beneficiarului contractului de finanțare, beneficiarul fiind obligat să asigure cofinanțarea din surse proprii sau alte surse legal constituite.

## 11.2 Vizitele de monitorizare

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

În urma vizitelor de monitorizare se urmărește și se validează îndeplinirea indicatorilor de etapă din planul de monitorizare a proiectului și pe baza documentelor justificative transmise de beneficiar, inclusiv a informațiilor și documentelor care însoțesc raportul de progres și a constatărilor autorității de management/organismului intermediar .

Beneficiarul trebuie să cunoască faptul că, dacă până la finalizarea perioadei de durabilitate intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.

În cazul rezilierii, recuperarea sumelor plătite deja beneficiarului se va face în condițiile OUG 66/2011 cu modificările și completările ulterioare.

Beneficiarul are obligația să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze asupra locului arhivării documentelor și să asigure accesul neîngrădit la acestea. În plus, beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AMPDD sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

Beneficiarul are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor Legii nr. 135/2007 privind arhivarea documentelor în formă electronică, republicată. Organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către AMPDD sau orice alt organism abilitat să verifice sau să realizeze auditul asupra modului de implementare a proiectelor co-finanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure posibilitatea verificării documentelor originale de către reprezentanţii organismelor abilitate conform legii.

În cazul neregulilor constatate ulterior finalizării implementării proiectului, beneficiarul are obligaţia să restituie debitul constatat, precum şi accesoriile acestuia, respectiv dobânzi, penalităţi de întârziere şi alte penalităţi, precum şi costurile bancare. În cazul nerespectării obligaţiei de restituire a debitului, AMPDD va sesiza organele competente în vederea declanşării executării. Recuperarea debitului ca urmare a neregulilor constatate, se realizează conform prevederilor legale în vigoare.

**Atenție!**

Departamentul pentru Luptă Antifraudă – DLAF asigură protecţia intereselor financiare ale Uniunii Europene în România. Departamentul are atribuţii de control al fondurilor comunitare, fiind coordonatorul naţional al luptei antifraudă.

DLAF efectuează controale operative la faţa locului, din oficiu ori în urma sesizărilor primite de la autorităţile cu competenţe în gestionarea asistenţei financiare comunitare, de la alte instituţii publice, de la persoane fizice sau juridice, mass-media, OLAF, precum şi celelalte State Membre.

Potrivit prevederilor legale în vigoare comiterea de infracţiuni împotriva intereselor financiare ale Uniunii Europene se pedepseşte cu închisoare de până la 20 ani şi interzicerea unor drepturi. Orice sesizare privind nereguli şi/sau posibile fraude în acordarea sau utilizarea fondurilor comunitare poate fi adresată Departamentului pentru Luptă Antifraudă: [www.antifrauda.gov.ro](http://www.antifrauda.gov.ro), [antifraud@gov.ro](mailto:antifraud@gov.ro),

Ca urmare a activității de monitorizare, pe durata contractului de finanțare părțile pot conveni la modificarea clauzelor şi/sau anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite însoțită de toate documentele justificative necesare.

Modificările contractuale legate de perioda de implementare nu pot depăși termenul maxim de 31 decembrie 2029. Prelungirea perioadei de implementare a proiectului nu se poate realiza în nici un caz după expirarea acesteia.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

De asemenea, prevederile contractul de finanțare poate fi modificat de către MIPE/AMPDD, unilateral, prin notificare adusă la cunoștința beneficiarului, sub sancțiunea inopozabilității, în următoarele situații:

* Modificări necesare determinate în principal de modificarea cadrului normativ aplicabil contractelor de finanțare, cu respectarea principiilor și regulilor PDD;
* în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului.

În plus, contractul de finanțare poate fi modificat de beneficiar prin **notificare,** atât cu aprobarea tacită cât și cu informarea AMPDD, în situațiile prevăzute în **Anexa 7 la prezentul ghid.**

**Atenție!**

Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție, decât în condițiile stricte ale contractului de finanțare.

Beneficiarul trebuie să cunoască faptul că, dacă pe perioada de durabilitate a investiției intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

## 11.3 Mecanismul specific indicatorilor de etapă. Planul de monitorizare

AMPDD va monitoriza îndeplinirea indicatorilor de etapă și va colabora cu beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În intervalul dintre doi indicatori de etapă consecutivi, autoritatea de management monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Prin sistemul informatic MySMIS2021/SMIS2021+ se notifică beneficiarul și autoritatea de management cu privire la respectarea termenului stabilit pentru încărcarea documentelor justificative aferente unui indicator de etapă.

În situația nerealizării indicatorilor de etapă, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată. Acestea sunt incluse în cadrul contractului de finanțare.

Printre acțiunile și măsurile consolidate de monitorizare se numără:

* întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;
* respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din OUG nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
* aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului;
* suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;
* rezilierea contractului/deciziei de finanțare;
* alte măsuri specifice prevăzute în contractul de finanțare, cu condiția ca acestea să nu aducă atingere prevederilor naționale și regulamentelor europene aplicabile.

Sumele respinse de la plată în condițiile mecanismului specific indicatorilor de etapă pot fi incluse de beneficiar și resolicitare la plată, în condițiile îndeplinirii indicatorului asociat, în prima cerere de rambursare depusă după îndeplinirea respectivului indicator de etapă.

**Atenție!**

Neîndeplinirea unui indicator de etapă și măsurile pe care le poate aplica autoritatea de management nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Vă rugăm să aveți în vedere și **secțiunea 8.9.3 la prezentul ghid.**

# ASPECTE PRIVIND MANAGEMENTUL FINANCIAR

Cheltuielile sunt considerate eligibile dacă sunt în conformitate cu: legislația națională și europeană aplicabilă, cu ghidurile solicitantului, să fie cuprinse în cererea de finanțare şi să fie efectuate în termenii şi condiţiile contractului de finanțare.

De asemenea, cheltuielile sunt considerate eligibile numai dacă au fost efectuate cu respectarea legislației în vigoare privind achizițiile, conflictul de interese, evitarea dublei finanțări, neprejudierea intereselor financiare ale UE și/sau bugetului de stat.

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice/sectoriale. În cazul în care se constată încălcarea prevederilor legale, cheltuiala aferentă plăţii bunurilor/serviciilor/lucrărilor astfel achiziţionate vor fi considerate neeligibile şi nu vor fi rambursate/plătite.

Beneficiarul este obligat să prevadă, în contractele de achiziție aferente activității de bază, clauze conform cărora contractorii constituie și mențin la zi jurnalele de șantier în conformitate cu prevederile HG nr. 1/2018 și altele asemenea și prin care sunt obligați să pună la dispoziția AM/OI, direct sau prin grija beneficiarului, prin sisteme informatice specifice, orice documente și/sau informații necesare pentru verificarea modului de implementare a contractului de achiziție.

Finanțarea va fi acordată, în baza cererilor de rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului. Beneficiarul trebuie să păstreze toate înregistrările/registrele timp de cinci ani de la data închiderii oficiale a programului.

## 12.1 Mecanismul cererilor de prefinanțare

Prefinanțarea reprezintă sumele transferate în urma încheierii contractului de finanțare, în tranșe, către beneficiari pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului de finanțare, în condițiile prevăzute de OUG 133/2021, cu modificările și completările ulterioare și a normelor metodologice aferente, aprobate prin HG 829/2022.

Conform prevederilor contractului de finanțare se pot acorda prefinanțare în tranșe de maximum 10% din valoarea eligibilă a acestuia, fără depășirea valorii totale eligibile. Prefinanțarea se poate acorda, după semnarea actului adițional.

Sumele reprezentând prefinanțarea se acordă cu condiția îndeplinirii cumulative a următoarelor cerințe:

a) depunerea de către beneficiar a unei solicitări, conform contractului de finanțare;

b) existența a cel puțin un contract de furnizare bunuri/prestare servicii/execuție lucrări, din planul de achiziție al proiectului, încheiat între beneficiar și un operator economic;

c) respectarea calendarului/graficului pentru depunerea cererilor de rambursare aferente proiectului.

Cu excepția primei tranșe de prefinanțare următoarele tranșe de prefinanțare se acordă cu deducerea sumelor nejustificate din tranșa anterior acordată.

Sumele acordate ca prefinanțare se deduc prin aplicarea unui procent la valoarea cheltuielilor eligibile validate de AMPDD incluse în cererile de rambursare/plată transmise de aceștia, până la cererea de rambursare finală, conform prevederilor contractelor de finanțare și normelor metodologice la aplicabile. Valoarea procentului este stabilită prin actul adițional.

Beneficiarii au obligația restituirii integrale/parțiale a prefinanțării acordate, în cazul în care aceștia nu justifică prin cereri de rambursare. AMPDD are obligația să asigure recuperarea sumelor acordate ca prefinanțare până la cererea de rambursare finală.

## 12.2 Mecanismul cererilor de plată

Beneficiarul poate accesa mecanismul de decontare prin cereri de plată, în conformitate cu prevederile OUG 133/2021, cu modificările și completările ulterioare și a normelor metodologice aferente, aprobate prin HG 829/2022.

Cererile de plată reprezintă cererile depuse de către un beneficiar prin care se solicită AMPDD virarea sumelor necesare pentru efectuarea cheltuielilor eligibile, rambursabile, conform contractului, în baza documentelor justificative stabilite prin contractul de finanțare/ instructuțiuni ale AMPDD, după caz.

Sumele virate beneficiarilor pe baza cererilor de plată nu pot fi utilizate pentru o altă destinație decât cea pentru care au fost acordate. Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Pentru cererile de plată depuse, beneficiarul are obligația transmiterii de cereri de rambursare aferente cererilor de plată prin care se justifică utilizarea sumelor plătite, în termen de 10 zile de la data la care AMPDD virează sumele respective.

În cazul în care, în urma autorizării cererii de rambursare aferente cererii de plată, se constată că valoarea cheltuielilor eligibile este mai mică decât valoarea cheltuielilor autorizate prin cererea de plată, se solicită restituirea sumei cheltuielilor neeligibile identificate.

În conformitate cu principiul bunei gestiuni financiare, în situația în care nu există posibilitatea recuperării sumelor provenite din debite/corecții rezultate în urma verificării cererilor de rambursare, se diminuează corespunzător plățile aferente cererii de plată, în aceste situații beneficiarul suportând din surse proprii valoarea acestor sume.

## 12.3 Mecanismul cererilor de rambursare

Prin cererile de rambursare se solicită virarea sumelor aferente cheltuielilor eligibile efectuate conform contractului de finanțare. Mecanismul cererilor de rambursare se realizează în conformitate cu prevederile OUG nr. 133/2021, cu completările si modificările ulterioare.

Beneficiarul finanțării răspunde de legalitatea, realitatea și regularitatea cheltuielilor, în caz contrar sunt aplicabile prevederile OUG 66/2011 cu modificările și competările ulterioare pentru acele categorii de cheltuieli care nu respectă dispozițiile legale privind legalitatea, realitatea și regularitatea;

Nerespectarea de către Beneficiar a prevederilor legislaţiei naţionale/comunitare aplicabile în domeniul achiziţiilor conduce la neeligibilitatea cheltuielilor astfel efectuate sau aplicarea de corecţii financiare/reduceri procentuale conform legislaţiei în vigoare.

Rambursarea către beneficiari se realizează în condițiile și pe baza documentelor prevăzute prin contractele de finanțare, cu respectarea prevederilor legislației privind eligibilitatea cheltuielilor.

AMPDD verifică cheltuielile declarate de beneficiar în cererea/cererile de rambursare depusă/depuse, în scopul autorizării cheltuielilor eligibile, notifică sumele autorizate, evidențiind distinct sumele aferente fondurilor europene și sumele reprezentând cofinanțare publică asigurată de la bugetul de stat, după caz..

## 12.4 Graficul cererilor de prefinanțare/plată/rambursare

Graficul menționat este un document obligatoriu solicitat în etapa de contractare care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.

Beneficiarul are obligaţia de a respecta graficul prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare.

### 12.4.1 Mecanismul acordării ratei forfetare

Beneficiarii proiectelor depuse în cadrul prezentului apel sunt exceptați de la suportarea contravalorii ratei forfetare până la atingerea unui grad de implementare a proiectului de 75% .

## 12.5 Vizitele la fața locului

În cadrul apelurilor lansate prin prezentul ghid nu se realizează etapa de vizită la fața locului în procesul de evaluare, selecție și contractare. Vizitele la fața locului se realizează ulterior semnării contractului de finanațre în conformitate cu prevederile acestuia.

Vizitele la fața locului sunt parte a procesului de monitorizare realizate de către AM și/sau prepușii acesteia, în cazul delegării de atribuții unor organisme intermediare, în scopul urmăririi progresului proiectelor şi a stadiului îndeplinirii indicatorilor de realizare şi rezultat, a respectării planului de monitorizare a proiectului şi a realizării indicatorilor de etapă din plan.

Vizitele la faţa locului pot fi speciale de tip ad-hoc, încrucişate derulate atât în perioada de implementare, cât şi post-implementare, respectiv pe perioada în care beneficiarul are obligaţia de a asigura caracterul durabil al operaţiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) 2021/1.060, cu modificările şi completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaţionale şi se generează în termen de 10 zile lucrătoare de la data vizitei efectuate la faţa locului. A se vedea **modelul din Anexa 8 la prezenta.** De asemenea, a se vedea **capitolul 11 la prezentul ghid.**

**Atenție!**

Prevederile din **capitolele 9-12 din cadrul prezentului ghid** reprezintă o descrie pe scurt a mecanismelor prevăzute de legislația în vigoare și respectiv contractul de finanțare. Ele se completează cu acestea și se recomandă solicitantului la finanțare să înțeleagă aceste aspecte înainte de a trasmite cererea de finanțare și/sau semna contractul de finanțare/actul adional, după caz.

# 13. MODIFICAREA GHIDULUI SOLICITANTULUI

## 13.1. Aspectele care pot face obiectul modificărilor prevederilor ghidului solicitantului

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PDD să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PDD, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

AM PDD se va asigura că va realiza toate demersurile necesare pentru respectarea principiului competițional în procesul de selecție a tuturor proiectelor depuse în cadrul fiecărui apel.

## 13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicare celor menționate **la secțiunea 13.1**, MIPE poate emite ordine de modificare/completare a prevederilor prezentului ghid, cu mențiunea că, în cadrul ordinelor de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

AM PDD poate emite clarificări/interpretări a prevederilor prezentului ghid, cu condiția ca acestea să nu modifice/să completeze prevederile prezentului ghid.

În funcție de modificările intervenite, AM PDD se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# 14. ANEXE

*Anexa 1 – Lista de beneficiari și de proiecte contractate în baza art I din OUG 109/2022*

*Anexa 2 – Model cerere de finanțare și instrucțiuni de completare*

2.1 –Bugetul cererii finanțare

* 1. - Matricea de corelare a bugetului cererii de finanțare cu devizul întocmit conform HG 907/2016
  2. – Declarația unică
  3. - Tabel centralizator cu lista aglomerărilor peste 2000 de locuitori echivalenți asociate proiectului.
  4. – Declarația DNSH și lista de verificare aferentă
  5. - Declarație privind eligibilitatea TVA, dacă este cazul
  6. -Declaratie privind activitățile desfășurate, grafice și alte planuri, inclusiv planul de informare și publicitate
  7. - Planul de monitorizare a proiectului
  8. -  Declarație de angajament

*Anexa 3 - Grila de verificare a conformității administrative și eligibilității pentru fiecare apel în parte*

*3.1 -* Lista de verificare preliminară a documentelor anexate la cererea de finanțare

3.2 - Grila de verificare a conformității administrative și eligibilității

*Anexa 4 - Grila de evaluare tehnică și financiară*

*Anexa 5 -Categorii de cheltuieli eligibile/ne-eligibile pentru fiecare apel în parte*

*Anexa 6 – Metodologia privind imunizarea la schimbările climatice și grila de analiza*

*Anexa 7 - Model Raport de vizita la fata locului conform ordin MIPE nr . 1777/2023.*

*Anexa 8 - Model Raport de progres conform ordin MIPE nr . 1777/2023.*

*Anexa 9 - Metodologia pentru determinarea pierderilor in sistemul de alimentare cu apă NRW si ILI*

*Anexa 10 - Metodologie încadrare obiective de investiție pe codurile asociate bugetului apelurilor de proiecte lansate prin prezentul ghid*

*Anexa 11- Justificare stabilire valoare maximă eligibilă nerambursabilă și costuri unitare*

1. Memoriu de Prezentare; studiu de Evaluare Adecvată (EA) inclusiv anexa excel privind analiza impactului potențial asupra siturilor Natura 2000, Raport privind Impactul asupra Mediului (RIM), după caz. [↑](#footnote-ref-1)
2. [↑](#footnote-ref-2)
3. 1 ,, (1) Persoanele fizice sau juridice care participă direct în procesul de verificare/evaluare a cererilor de finanţare nu pot fi solicitanţi şi/sau nu pot acorda servicii de consultanţă unui solicitant.” [↑](#footnote-ref-3)
4. ,,(1) Beneficiarii persoane fizice/juridice de drept privat nu au dreptul de a angaja persoane fizice sau juridice care au fost implicate în procesul de verificare/evaluare a cererilor de finanţare în cadrul procedurii de selecţie pe parcursul unei perioade de cel puţin 12 luni de la semnarea contractului de finanţare”. [↑](#footnote-ref-4)
5. ,,(1) Dispoziţiile prezentei secţiuni se completează corespunzător cu prevederile legislaţiei naţionale referitoare la conflictul de interese.” [↑](#footnote-ref-5)