Metodologie privind imunizarea la schimbările climatice a investițiilor în infrastructură

Contents

[1. Introducere: 3](#_Toc128744918)

[2. Aplicabilitatea prezentei metodologii 4](#_Toc128744919)

[3. Pilonii analizei procesului de imunizare la schimbările climatice 5](#_Toc128744920)

[4. Etapele analizei procesului de imunizare la schimbările climatice 5](#_Toc128744921)

[5. Pașii parcuși de solicitant în realizarea documentației privind imunizare la schimbările climatice 6](#_Toc128744922)

[ANEXA 1 – GRILĂ PRIVIND NECESITATEA PARCURGERII ANALIZEI PRIVIND IMUNIZAREA LA SCHIMBĂRILE CLIMATICE IN SECTORUL DE APA/APA UZA TA 9](#_Toc128744923)

[ANEXA 2 -DOCUMENTAȚIA PRIVIND IMUNIZAREA LA SCHIMBĂRILE CLIMATICE 12](#_Toc128744924)

[*1.* *Introducere:* 12](#_Toc128744925)

[1.1 Descrierea proiectului de infrastructură 12](#_Toc128744926)

[1.2 Datele elaboratorului documentației privind imunizarea la schimbarile climatice 12](#_Toc128744927)

[*2.* *Procesul de imunizare la schimbările climatice:* 12](#_Toc128744928)

[2.1 Descrierea procesului de imunizare la schimbările climatice 12](#_Toc128744929)

[*3.* *Atenuarea schimbărilor climatice (neutralitate climatică):* 13](#_Toc128744930)

[3.1 Descrierea examinării și a rezultatului acesteia. 13](#_Toc128744931)

[3.2 Analiza detaliată pentru atenuarea schimbărilor climatice: 13](#_Toc128744932)

[*4.* *Adaptarea la schimbările climatice (reziliența la schimbările climatice):* 14](#_Toc128744933)

[4.1 Descrierea examinării și a rezultatului acesteia, inclusiv detalii adecvate privind analiza sensibilității, a expunerii și a vulnerabilității. 14](#_Toc128744934)

[4.2 Analiza detaliată pentru adaptarea la schimbările climatice: 14](#_Toc128744935)

[*5.* *Informații privind verificarea (dacă este cazul):* 14](#_Toc128744936)

[5.1 Descrierea metodologiei utilizate pentru efectuarea verificării compatibilității proiectului cu criteriile de imunizare la schimbările climatice 14](#_Toc128744937)

[5.2 Descrierea principalelor constatări și formularea concluziilor relevante 15](#_Toc128744938)

[*6.* *Orice informații suplimentare relevante:* 15](#_Toc128744939)

[*7.* *Anexe relevante: detaliere documente anexate* 15](#_Toc128744940)

# Introducere:

Imunizarea la schimbările climatice este un proces care integrează în toate etapele aferente ciclului unui proiect de infrastructură măsuri de atenuare a schimbărilor climatice și de adaptare la acestea. Mai precis, pentru infrastructura cu o durată de viață care depășește anul 2050, trebuie inglobeze perspectiva că exploatarea, întreținerea și dezafectarea finală a acesteia ar trebui să se desfășoare într-un mod neutru din punct de vedere climatic, care poate include considerații legate de economia circulară, cum ar fi reciclarea sau reconversia materialelor. În acest sens, reziliența la schimbările climatice a noilor proiecte de infrastructură ar trebui asigurată prin măsuri de adaptare adecvate, bazate pe o evaluare a riscurilor aferente schimbărilor climatice.

Prin Comunicarea CE privind Orientările tehnice referitoare la imunizarea infrastructurii la schimbările climatice în perioada 2021-2027 (2021/C 373/01) se descriu etapele ce sunt necesare a fi parcurse pentru a asigura conformarea cu prevederile art. 2 alin (37) și ale art. 67 alin. (3) litera (j) din Regulamentul (UE) 2021/1060, prevederi ce implică imunizarea infrastructurii finanțate la schimbările climatice.[[1]](#footnote-1)

Orientările tehnice stabilesc principii și practici comune pentru identificarea, clasificarea și gestionarea riscurilor climatice fizice în cursul planificării, dezvoltării, executării și monitorizării proiectelor și programelor de infrastructură.

Procesul este împărțit în doi piloni (atenuare și adaptare) și două faze (examinare și analiză detaliată), iar partea de documentare și verificare a modalităților de imunizare la schimbările climatice este considerată un element esențial al raționamentului pentru luarea deciziilor de investiții.

Principii aplicabile procesului de analiza și integrare a măsurilor de atenuare și de adaptare la schimbările climatice:

* *concordanța cu Acordul de la Paris și cu obiectivele UE în materie de climă*, ceea ce înseamnă că sunt în concordanță cu o traiectorie credibilă de reducere a emisiilor de gaze cu efect de seră (GES). Infrastructura cu o durată de viață care se extinde după 2050 trebuie să ia în considerare exploatarea, întreținerea și dezafectarea finală în condiții de neutralitate climatică, putând include considerații privind economia circulară.
* *Respectarea principiului „eficiența energetică înainte de toate”*, definit la art. 2 punctul 18 din Regulamentul (UE) 2018/1999, ceea ce înseamnă că în planificarea energetică și în deciziile de politici și de investiții se ține seama în mod strict de măsurile alternative rentabile privind eficiența energetică, care să eficientizeze cererea și oferta de energie, în special prin economiile de energie la nivelul utilizării finale rentabile din punct de vedere al costurilor, prin inițiative de participare activă a cererii și prin eficientizarea conversiei, transportului și a distribuției de energie, fiind îndeplinite totodată obiectivele deciziilor respective.
* *Respectarea principiului de „a nu prejudicia în mod semnificativ”* (DNSH), care derivă din abordarea UE privind finanțarea durabilă și este consacrat în Regulamentul (UE) 2020/852 privind Taxonomia, fiind abordate în prezenta analiza primele două criterii ale principiului menționat.

# Aplicabilitatea prezentei metodologii

Atentie!

Prezenta metodologie se aplică pentru investițiile în infrastructură care au o durată de viață preconizată de cel puțin cinci ani, în conformitate cu normele de proiectare în vigoare pentru diferitele categorii de construcții și instalații și respectiv luâand în considerare durata normală de funcționare prevăzută de H.G. nr. 2.139/2004.

Menționăm că durata normală de funcționare reprezinta durata de utilizare in care se recupereaza din punct de vedere fiscal valoarea de intrare a mijloacelor fixe pe calea amortizarii. In consecinta, durata normala de functionare este mai redusa decat durata de viata fizica a mijlocului fix respectiv.

Infrastructura este un concept larg care cuprinde clădirile, infrastructura de rețea și o serie de sisteme și active construite. În acest sens, se pot avea în vedere ansamblul bunurilor mobile şi imobile, constând din clădiri, construcţii şi instalaţii tehnologice, echipamente funcţionale, dotări specifice şi mobilier urban, inclusiv terenurile aferente, destinate desfăşurării unor activităţi edilitar – gospodăreşti, activități economice, sociale, culturale, etc;

Astfel, prin Comunicarea CE privind Orientările tehnice referitoare la imunizarea infrastructurii la schimbările climatice în perioada 2021-2027 (2021/C 373/01) infrastructura poate include, printre altele:

* clădiri, de la locuințe private până la școli sau instalații industriale, care reprezintă cel mai frecvent tip de infrastructură și baza pentru așezările umane;
* infrastructuri bazate pe natură, cum ar fi acoperișuri verzi, pereți, spații și sisteme de drenaj.
* infrastructura de rețea esențială pentru funcționarea economiei și a societății actuale, în special infrastructura energetică (de exemplu, rețele, centrale electrice, conducte), transporturile (active fixe precum drumuri, căi ferate, porturi, aeroporturi sau infrastructura de transport pe căile navigabile interioare), tehnologiile informației și comunicațiilor (de exemplu, rețele de telefonie mobilă, cabluri de date, centre de date) și apa (de exemplu, conducte de alimentare cu apă, rezervoare, instalații de tratare a apelor reziduale);
* sisteme de gestionare a deșeurilor generate de întreprinderi și gospodării (puncte de colectare, instalații de sortare și reciclare, incineratoare și depozite de deșeuri);
* alte active fizice dintr-o gamă mai largă de domenii de politică, inclusiv comunicațiile, serviciile de urgență, energia, finanțele, alimentele, administrația publică, sănătatea, educația și formarea, cercetarea, protecția civilă, transporturile și deșeurile sau apa;
* alte tipuri de infrastructură eligibile în cadrul componentei de politică pentru infrastructura durabilă.

Atentie!

* pentru proiectele noi

Realizarea analizei prevăzute de prezenta metodologie este obligatorie pentru proiectele depuse în cadrul apelurilor aferente PDD, astfel începând cu data de 16.09.2021, data publicării de către CE a Orientărilor tehnice referitoare la imunizarea infrastructurii la schimbările climatice în perioada 2021-2027 (2021/C 373/01) în pregătirea proiectelor de infrastructură pentru perioada 2021-2027 pentru imunizarea la schimbările climatice.

* pentru proiectele care nu au fost finalizate fizic sau implementate integral înainte de depunerea cererii de finanțare
* pentru proiectele etapizate care nu se încadrează în categoria proiectelor majore în perioada 2014-2020.
* pentru proiectele pentru care se aplica mecanismul de la art. I din OUG 109/2022, cu modificările și completările ulterioare

Proiectele de infrastructură care au finalizat evaluarea impactului asupra mediului (EIM) și care au primit aprobarea de dezvoltare cel târziu la sfârșitul anului 2022, au încheiat contractele de finanțare necesare (inclusiv pentru finanțare din partea UE) și care vor începe lucrările de construcție cel târziu în 2023 sunt încurajate să asigure o imunizare la schimbările climatice.

* pentru proiectele majore în perioada 2014-2020 cu implementare etapizată în perioada 2021-2027 în conformitate cu prevederile art. 118 din Regulamentul 1060/2021, cu modificările și completările ulterioare.

Proiectele majore avansate în ciclul de dezvoltare/implementare sunt obligate să respecte cerințele legale pentru perioada 2014-2020. Cele care continuă cu finanțare suplimentară în perioada 2021-2027 ca punere în aplicare etapizată, nu fac obiectul imunizării la schimbările climatice, cu condiția ca etapele procesului de analiza pentru imunizarea la schimbarile climatice să fi făcut deja obiectul unei astfel de evaluări în conformitate cu dispozițiile aplicabile înainte de aprobarea lor în perioada 2014-2020.

În perioada 2021-2027, obligația de imunizare la schimbările climatice se aplică într-un sens mai general și nu mai este legată de conceptul de *proiect major*.

# Pilonii analizei procesului de imunizare la schimbările climatice

Procesul de imunizare la schimbările climatice cuprinde 2 piloni, cu corespondență în primele 2 subcriterii ale principiului DNSH:

1. neutralitatea climatică (atenuarea schimbărilor climatice)
2. reziliența la schimbările climatice (adaptarea la schimbările climatice)

Fiecare dintre cei doi piloni cuprinde două etape. Prima etapă este cea de examinare, iar rezultatul determină dacă este necesar să fie efectuată a doua etapă de analiză detaliată.

# Etapele analizei procesului de imunizare la schimbările climatice

Etapele procesului de analiza pentru imunizarea la schimbările climatice poate fi rezumat conform figurii de mai jos, figură preluată din Comunicarea CE a Orientărilor tehnice referitoare la imunizarea infrastructurii la schimbările climatice în perioada 2021-2027 (2021/C 373/01):



Pentru detalii legate de etapele mai sus menționate vă rugăm să consultați documentul CE anterior menționat.

# Pașii parcuși de solicitant în realizarea documentației privind imunizarea la schimbările climatice

Pasul 1

Identificarea situației propiectului cu privire la necesitatea parcurgerii procesului de analiză a imunizării la schimbările climatice, inclusiv a etapelor 1 și/sau 2 a procesului menționat. În acest sens se va completa grila din Anexa 1 la prezenta metodologie. În cazul în care este necesară parcurgerea procesului privind imunizatea la schimbărilor climatice, se va trece la pasul 2.

Pasul 2

Întocmirea documentației privind imunizarea la schimbările climatice în conformitate cu Anexa 2 la prezenta metodologie. În acest sens, se va urma metodologia detaliată în Comunicarea CE a Orientărilor tehnice referitoare la imunizarea infrastructurii la schimbările climatice în perioada 2021-2027 (2021/C 373/01), precum și instrucțiunile de completare din cadrul anexei menționate.

Documentația privind imunizarea la schimbările climatice trebuie să ofere un rezumat concis al diferitelor etape ale procesului de imunizare la schimbările climatice.

Precizăm că procesul de imunizare la schimbările climatice implică toate fazele ciclului de proiect; planificare/strategie de investiții, studiu de prefezabilitate/fezabilitate, proiectare și execuție lucrări de construire, operare, întreținere/mentenanță și scoatere din uz/folosință.

|  |  |
| --- | --- |
| Faza | Imunizare la schimbările climatice |
| Planificare/strategie de investiții | * Integrarea atenuării schimbărilor climatice și a adaptării ca parte a obiectivelor strategiei/planului de investiție prin raportare la direcțiile strategice sectoriale de acțiune și respectiv prin raportare la o traiectorie credibilă de realizare a obiectivelor UE de reducere a emisiilor de gaze cu efect de seră pentru 2030 și 2050; * Atenuarea schimbărilor climatice și adaptarea ca parte a criteriilor de comparare și evaluare a opțiunilor de planificare strategică investițională * Integrarea sistemelor strategice de protecție climatică pentru investiția propusă și alocarea de resurse necesare pentru punerea în aplicare a măsurilor de imunizare la schimbările climatice |
| Prefezabilitate/  fezabilitate | * Verificarea neutralității climatice și rezistența la climă (inclusiv în contextul analizei opțiunilor din cadrul ACB) * Integrarea protecției climatice în procesul de evaluare a impactului asupra mediului (EIM), dacă se solicită în procesul de autorizare a lucrărilor de construire; * Includerea analizei de imunizare la schimbările climatice pentru cei 2 piloni in cadrul studiilor de prefezabilitate/fezabilitate a proiectului in vederea preluării și dezvoltării în etapele de proiectare și execuție; * Realizarea planului de dezafectare a infrastructurii prin raportare la elementele constructive proiectate, inclusiv prevederea măsurilor de economie circulară |
| Proiectare | * Dezvoltarea și/sau adaptarea măsurilor de imunizare la schimbările climatice, prevăzute de studiile anterioare în etapa de proiectare tehnică și definivare a soluției tehnice aferente investiției; |
| Executie lucrări de construire | * Includerea în cadrul documentației de atribuire a criteriilor necesare pentru asigurarea imunizării la schimbările climatice a investiției, inclusiv pe parcursul execuției lucrărilor. Contractul de lucrări rezultat trebuie să asigure punerea în aplicare a soluțiilor rezistente la schimbările climatice, prevăzute în etapa de proiectare și să includă măsurile necesare pentru promovarea soluțiilor cu emisii scăzute de carbon în timpul implementării/execuției lucrărilor de construire; * Monitorizarea pe parcursul lucărilor de execuție a implementării măsurilor relevante de adaptare la schimbările climatice și de atenuare identificate în etapa de proiectare; * Actualizarea planului de dezafectare a infrastructurii prin raportare la elementele constructive executate, inclusiv actualizarea și aplicarea măsurilor de economie circulară, acolo unde este cazul |
| Operare/mentenanță | * Identificarea riscurilor și măsurilor necesare a fi luate pe perioade de utilizare a infrastructurii din perspectiva atenuării și adaptării la schimbările climatice; * Monitorizarea impactului riscurilor și măsurilor anterior menționate și actualizarea periodică a acestora, inclusiv implementarea măsurilor de adaptare suplimentare, după caz dacă sunt identificate noi riscuri; * Monitorizarea emisiilor de GES din proiect (și sau grup de proiecte) în legătură cu impactul prevăzut (sau țintele relevante atunci când sunt stabilite, la nivel de plan, de exemplu) * Aplicarea și monitorizarea planului de dezafectare a infrastructurii prin raportare la elementele constructive executate, inclusiv măsurile de economie circulară, acolo unde este cazul |
| Scoatere din uz/folosință | * Aplicarea și monitorizarea monitorizarea planului de dezafectare și implementarea acestuia luâandu-se în considerare implicațiile asupra rezilienței activelor de mediu, sociale și economice aferente și a emisiilor de GES cauzate de scoaterea din uz/desmembrarea/dezafectarea infrastructurii. |

# ANEXA 1 – GRILĂ PRIVIND NECESITATEA PARCURGERII ANALIZEI PRIVIND IMUNIZAREA LA SCHIMBĂRILE CLIMATICE IN SECTORUL DE APA/APA UZATA

Subsemnatul ... ,CNP ... , posesor al CI seria ... nr. ..., eliberată de ..., în calitate de *reprezentant legal* al solicitantului/liderului de parteneriat .... *(completaţi cu denumirea organizaţiei solicitante)*, avȃnd în vedere responsabilităţile stabilite în vederea implementării și exploatării investiţiei conform proiectului/Acordului de parteneriat *(a se menţine doar varianta aplicabilă*) și cunoscând că declararea necorespunzătoare a adevǎrului, inclusiv prin omisiune, constituie infracţiune şi este pedepsită de legea penală, declar că următoarele informații sunt reale și corecte:

|  |  |  |  |  |
| --- | --- | --- | --- | --- |
| Nr. | Intrebare | Raspuns DA/NU | Justificare raspuns | Acțiune |
| A. | Pentru proiecte etapizate în conformitate cu prevederile art. 118 din Regulamentul 1060/2021, cu modificările și completările ulterioare | | | |
| 1. | Proiectul a parcurs procedura de evaluare a impactului asupra mediului (EIM) dar care nu s-a finalizat cu acord de mediu? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea/adaptare schimbărilor climatice si va include atat etapa 1 (examinare) cât și etapa 2 cu o analiză detaliată. |
| 2. | A fost realizată procedura (EIM) care s-a finalizat cu acord de mediu, dar contractele de finanțare au fost încheiate până la 31.12.2021, inclusiv, indiferent dacă au fost demarate sau nu lucrările de construire? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea/adaptare schimbărilor climatice si va include atat etapa 1 (examinare) cât și etapa 2 cu o analiză detaliată. |
| 3 | A fost realizată procedura (EIM) care s-a finalizat cu acord de mediu, dar contractele de finanțare au fost încheiate începând cu 01.01.2022, inclusiv și pentru care lucrările de construire au fost demarate începând cu 01.01.2023? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea/adaptare schimbărilor climatice si va include atat etapa 1 (examinare) cât și etapa 2 cu o analiză detaliată. |
| 4. | Indiferent de situațiile prezentate mai sus, emisiile GES absolute și/sau relative depăsesc 20 000 de tone de CO2e/an (pozitive sau negative) în conformitate cu documentația tehnico-economică a proiectului și/sau alte documente analizate în aprobarea proiectului? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea schimbărilor climatice si va include atat etapa 1 (examinare) cât și etapa 2 cu o analiză detaliată. |
| 5. | Indiferent de situațiile prezentate mai sus, pentru proiectele majore, etapele procesului de analiza pentru imunizarea la schimbarile climatice au făcut deja obiectul unei astfel de evaluări în conformitate cu dispozițiile aplicabile înainte de aprobarea lor în perioada 2014-2020? |  |  | Dacă răspunsul este DA, nu este necesară parcurgerea procesului imunizare la schimbările climatice (nici etapa 1, nici etapa 2) |
| B. | Pentru proiecte etapizate în conformitate cu prevederile art. 118a din Regulamentul 1060/2021, cu modificările și completările ulterioare | | | |
| 1. | Proiectul a parcurs procedura de evaluare a impactului asupra mediului (EIM) dar care nu s-a finalizat cu acord de mediu? |  |  | Daca răspunsul este DA procesul de imunizare la schimbările climatice pentru atenuarea/adaptare schimbărilor climatice se încheie cu etapa 1 (examinare) |
| 2. | Proiectul a parcurs procedura de evaluare a impactului asupra mediului (EIM) și care s-a finalizat cu acord de mediu? |  |  | Daca răspunsul este DA procesul de imunizare la schimbările climatice pentru atenuarea/adaptare schimbărilor climatice se încheie cu etapa 1 (examinare) |
| 3. | Indiferent de situațiile prezentate mai sus, emisiile GES absolute și/sau relative depăsesc 20 000 de tone de CO2e/an (pozitive sau negative) în conformitate cu documentația tehnico-economică a proiectului și/sau alte documente analizate în aprobarea proiectului? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea schimbărilor climatice si va include atat etapa 1 (examinare) cât și etapa 2 cu o analiză detaliată. |
|  | Pentru proiectele majore, etapele procesului de analiza pentru imunizarea la schimbarile climatice au făcut deja obiectul unei astfel de evaluări în conformitate cu dispozițiile aplicabile înainte de aprobarea lor în perioada 2014-2020? |  |  | Dacă răspunsul este DA, nu este necesară parcurgerea procesului imunizare la schimbările climatice (nici etapa 1, nici etapa 2) |
| C. | Pentru proiectele noi | | | |
| 1. | Proiectul a parcurs procedura de evaluare a impactului asupra mediului (EIM) dar care nu s-a finalizat cu Acord de mediu? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea/adaptare schimbărilor climatice si va include atat etapa 1 (examinare) cât și etapa 2 cu o analiză detaliată. |
| 2. | Proiectul a parcurs procedura de evaluare a impactului asupra mediului (EIM) și care s-a finalizat cu Acord de mediu? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea/adaptare schimbărilor climatice se încheie cu etapa 1 (examinare). |
| 3. | Indiferent de situațiile prezentate mai sus, emisiile GES absolute și/sau relative depăsesc 20 000 de tone de CO2e/an (pozitive sau negative) în conformitate cu documentația tehnico-economică a proiectului și/sau alte documente analizate în aprobarea proiectului? |  |  | Dacă răspunsul este DA la această întrebare procesul de imunizare la schimbările climatice se realizeaza pentru atenuarea schimbărilor climatice si va include atat etapa 1 (examinare) cât și etapa 2 cu o analiză detaliată. |

Nume, prenume

Reprezentantul legal al solicitantului la finanțare

# ANEXA 2 - DOCUMENTAȚIA PRIVIND IMUNIZAREA LA SCHIMBĂRILE CLIMATICE

# Introducere:

## Descrierea proiectului de infrastructură

În cadrul acestei secțiuni se va avea în vedere inclusiv descrierea modului in care infrastructura propusă a fi realizată în cadrul proiectului abordează schimbările climatice, prezentându-se inclusiv costurile financiare estimate (costurile totale ale investiției, contribuția UE). În cazul proiectelor fazate se va avea în vedere individualizarea costurilor pentru faza a doua a proiectului.

Se va identifica documentația tehnico economică de baza care a constituit temeiul realizării prezentei analize.

## 1.2 Datele elaboratorului documentației privind imunizarea la schimbarile climatice

În cadrul acestei secțiuni se vor detalia datele de contact ale entității juridice care a realziat documentația, experienta și echipa de experți aferentă.

# Procesul de imunizare la schimbările climatice:

## 2.1 Descrierea procesului de imunizare la schimbările climatice

În cadrul acestei secțiuni se vor avea în vedere toate etapele ciclului de proiect de la planificarea inițială până la finalizare, inclusiv integrarea în întreg ciclul de dezvoltare a măsurilor asociate și detalierea analizei. De asemenea, informațiile din cadrul prezentei secțiuni vor fi corelate cu procesele de evaluare a impactului asupra mediului (de exemplu, EIM) și cu analiza DNSH.

Se are în vedere pregătirea, planificarea și documentarea procesului de imunizare la schimbările climatice, care vizează atenuarea schimbărilor climatice și adaptarea la acestea. Acest proces include:

* evaluarea și specificarea contextului proiectului, precum și a limitelor și a interacțiunilor dintre proiecte;
* selectarea metodologiei de evaluare, inclusiv a parametrilor-cheie pentru evaluarea vulnerabilității și a riscurilor;
* identificarea persoanelor care ar trebui implicate și alocarea resurselor, a timpului și a bugetului;
* compilarea principalelor documente de referință, cum ar fi planul național privind energia și clima (PNIESC) aplicabil și strategiile și planurile de adaptare relevante, inclusiv, de exemplu, strategiile naționale și locale de reducere a riscului de dezastre;
* asigurarea conformității cu legislația, normele și reglementările aplicabile, de exemplu în ceea ce privește ingineria structurală și evaluarea impactului asupra mediului (EIM) și, dacă este cazul, evaluarea strategică de mediu (SEA).

Pregătirea imunizării la schimbările climatice include selectarea unei traiectorii credibile de realizare a obiectivelor UE de reducere a emisiilor de gaze cu efect de seră pentru 2030 și 2050, în conformitate cu obiectivele Acordului de la Paris și ale Legii europene a climei.

Acest lucru va necesita, de regulă, o evaluare de specialitate (11) care să ia în considerare obiectivele și cerințele. Scopul este de a se asigura că obiectivele de reducere a emisiilor de gaze cu efect de seră și principiul „eficiența energetică înainte de toate” sunt integrate în ciclul de dezvoltare a proiectului.

Trebuie avută în vedere durata de viată a infrastructurii, respectiv intervalul de timp pentru evaluarea vulnerabilității climatice și a riscurilor climatice. Durata de viață este adesea (considerabil) mai lungă decât perioada de referință utilizată în analiza cost-beneficiu, de exemplu.

Durata de viață proiectată (DWL) este definită ca perioada în care structura va fi utilizată cu întreținerea anticipată, dar fără reparații majore. DWL a clădirilor și a altor structuri obișnuite concepute pe baza Eurocodurilor este de 50 de ani, iar DWL pentru clădirile monumentale și poduri este considerată ca fiind de 100 de ani.

# Atenuarea schimbărilor climatice (neutralitate climatică):

## Descrierea examinării și a rezultatului acesteia.

În situația în care se consideră că nu este necesară parcurgerea analizei detaliate pentru acest criteriu, respectiv etapa 2 de mai jos, se va avea în vedere detalierea justificării aferente.

## Analiza detaliată pentru atenuarea schimbărilor climatice:

Se vor avea în vedere următoarele:

* Descrierea emisiilor de GES și compararea acestora cu pragurile pentru emisiile absolute și relative. După caz, descrierea analizei economice și a utilizării costului fictiv al carbonului, precum și a analizei opțiunilor și a integrării principiului „eficiența energetică înainte de toate”.
* Descrierea concordanței proiectului cu planurile UE și naționale privind energia și clima relevante, cu obiectivul UE de reducere a emisiilor până în 2030 și de obținere a neutralității climatice până în 2050. Descrierea modului în care proiectul contribuie la îndeplinirea obiectivelor acestor planuri și ținte.
* Pentru proiectele cu o durată de viață preconizată care se extinde după 2050, descrierea compatibilității cu exploatarea, întreținerea și eventuala dezafectare în condiții de neutralitate climatică.
* Furnizarea altor informații relevante, de exemplu cu privire la scenariul de referință pentru amprenta de carbon

# Adaptarea la schimbările climatice (reziliența la schimbările climatice):

## 4.1 Descrierea examinării și a rezultatului acesteia, inclusiv detalii adecvate privind analiza sensibilității, a expunerii și a vulnerabilității.

În situația în care se consideră că nu este necesară parcurgerea analizei detaliate pentru acest criteriu, respectiv etapa 2 de mai jos, se va avea în vedere detalierea justificării aferente.

## Analiza detaliată pentru adaptarea la schimbările climatice:

Se vor avea în vedere următoarele:

* Descrierea evaluării riscurilor climatice, inclusiv a analizei probabilității și a impactului, precum și a riscurilor climatice identificate.
* Descrierea modului în care sunt abordate riscurile climatice identificate prin măsuri de adaptare relevante, inclusiv a modului de identificare, evaluare, planificare și punere în aplicare a acestor măsuri.
* Descrierea evaluării și a rezultatului în ceea ce privește monitorizarea periodică și urmărirea, de exemplu, a ipotezelor critice în legătură cu schimbările climatice viitoare.
* Descrierea concordanței proiectului cu strategiile și planurile UE și, după caz, naționale, regionale și locale privind adaptarea la schimbările climatice, precum și cu planurile naționale sau regionale de gestionare a riscurilor de dezastre.

# Informații privind verificarea (dacă este cazul):

## 5.1 Descrierea metodologiei utilizate pentru efectuarea verificării compatibilității proiectului cu criteriile de imunizare la schimbările climatice

Descrierea metodologiei utilizate pentru efectuarea verificării compatibilității proiectului pentru îndeplinirea celor două criterii asociate procesului de imunizare la schimbările climatice, respectiv:

* Compatibilitatea cu o traiectorie credibilă de realizare a obiectivelor generale de reducere a emisiilor GES pentru 2030 și 2050
* Concordanța cu strategiile și planurile UE, național, regionale și locale privind adaptarea la schimbările climatice (Pactul verde european, PNIESC, Strategia de dezvoltare durabilă a Romaniei 2030, PNRR, Planul Național de Investiții în domeniul apei/apei uzate, Master Planurilor Judeţene reactualizate, Planurilor de Management ale Bazinelor Hidrografice (PMBH) și reflectate în cadrul Planului Național de Investiții, Planurile de dezvoltare regională, Strategiile de dezvoltare locală, SUERD, ITI etc.).

## 5.2 Descrierea principalelor constatări și formularea concluziilor relevante

# Orice informații suplimentare relevante:

Se vor avea în vedere următoarele:

* Orice alte aspecte pertinente impuse de prezentele orientări și de alte referințe aplicabile.
* Descrierea oricăror sarcini legate de imunizarea la schimbările climatice care sunt amânate într-o etapă ulterioară a dezvoltării proiectului, de exemplu care urmează să fie îndeplinite,

de contractant pe durata construcției sau de administratorul activelor pe durata operațiunii, inclusiv costurile estimate aferente.

* Lista documentelor publicate (de exemplu, referitoare la EIM și la alte evaluări de mediu).
* Lista documentelor-cheie disponibile la inițiatorul proiectului.

# Anexe relevante: detaliere documente anexate

1. Orientări tehnice suplimentare privind imunizarea la schimbările climatice a altor investiții decât infrastructura sunt disponibile în Comunicarea Comisiei ([2021/C 280-01](https://eur-lex.europa.eu/legal-content/RO/TXT/?uri=OJ:C:2021:280:TOC)). [↑](#footnote-ref-1)